text:
🙂 🙂 🙂 🙂 🙂 🙂
Dia 6 di september ta cumpli su 1 aña e prins chikito di familia Seyaen Donata. E ta ricibi hopi felicitacion, sunchi y abrazos di su welo y wela, tanta, omonan, primanan y primonan na Hulanda. Y demas familia Donata, Martis y Eckmeyer. Hopi bendicion di Papa Dios pabo.
🙂 🙂 🙂 🙂 🙂 🙂
Awe e guy fastioso a haci aña, esta David Paesch eta haya pabien parti un amiga cu stime hopi jessica haha dudu have fun riba bo dia i corda warda mi pida bolo :p enjoy your day.
🙂 🙂 🙂 🙂 🙂 🙂
Happy B-Day Freja. Mayan nos ta bin canta serenata bon trempan na bo bentanan di camber. Pabien ta bin di bo friends nan cu bo a lubida riba nan Rachella, Angi, Andrea, Milo, Ida, Lucille. Y tambe di bo baby Girl Jady y bo big big baby boy Gaby y demas famia. Enjoy your day !!! P.S: Pone e telefon ring na manera normal no manera DORI.
🙂 🙂 🙂 🙂 🙂 🙂
Haha, ta ken e mucha tutu ki ta si te mes e mama mas lief i e chick tough ta haci aña diadomingo bms fiesta tin i ki edad a cai anto mamzy ????? e ta haya un macutu yen di brasa i sunchi i hoopi amor di su yiu nan Johnathan Josue Rahim Adrian Sarah Andrea i sin laga afo su yiuchi nan sin dolor ahaha mamzy no kere nos a lubida noh e ta haya pabien tambe di party su rumannan di tata mama i di parti su subrino i subrinanan cu ta stime un mundo i btw sin lubida di parti su one and only love su lovely husband Gregorio i sin laga afo e gang di tur weekend na wintergarden nan ta : Nicole Jennifer Jadira Victor Rasta i nos ta bin diasabra pa e treat hahahah corda ta bolo nos kier i dimes e redddd labell mester tey hahahah i sin laga afo e gang di Eagle mes hahahah :Fjenka Gabby Franseline Brenton Pupy Jeremy Tamara Danielle Naty Leanne mamzy have fun riba bo dia i Dios drama su bendishon riba bo i corda laga e haterz nn sigui hate numa one life to live
🙂 🙂 🙂 🙂 🙂 🙂
Happy birthday ta bay pa e miho amiga di mundu nos sis bo ta haya un brasa di parti bo friends nan cu no matter what happens nos tey cubo den bon i malo gosa bo dia i no worry cu nada un bida nos tin gose corda nos ta bin pa e old parr hahahaha i dimes e bolo nos ta bin pa e treat di bolo anggggg i diadomingo nos tas bin come bbq i corda bisa e papi cu ta bo dia e tin cu mal kria bo hahahah one love p.s bo real friends.
🙂 🙂 🙂 🙂 🙂 🙂
Happy bday mami mi kier desea bo tur cos bon i pa bo por pasa bo dia jen di dicha i felisidad i semper nos lo tey cu otro den bon i malo pabien ta bin di pari su yiu nan cu ta stime un mundo di parti su mama su tata su rumannan subrino i subrinanan demas famia dirksz arrindell geerman nava i p.s corda ta edad di cristo bo a yega hahahaha
🙂 🙂 🙂 🙂 🙂 🙂
Awe 5 di September nos ta canta happy birthday pa nos sister in crime Adelaida Simon. Laida bo ta haya hopi hugs & kisses di bo Mom Mariela , bo Dad Papito i bo sisnan Marisol i Maribel. I di parti Rolando , Zulma & Ireno i tur bo friendsnan i hatersnan tambe cu ta hopi pa menshona. Pero sin laga afo di bo one and only Gil. Anto Laida wanta duro paso awe nochi nos tin cu celebre all out.
🙂 🙂 🙂 🙂 🙂 🙂
Hey boso sa ken ta haci anja? se te mes e chick loco loco di tamarijn,Julissa Kock,hopi pabien di parti full Vampiro-Crew di tamarijn, cu tur anochi ta sinta chill riba piso,,e crew members ta Sirienne, Lindelle, Mirgelle, Eugene, Dachi, Roderick, Nuni, Norven, Chokeke, hopi pabien ta bin di Enok y Gerson for di buitenlandse, di parti su sisnan Leidy, Joanne, Aimee, Sherlize…hopi pabien nos sis loco loco, feliz dia.
🙂 🙂 🙂 🙂 🙂 🙂
Nos ta di fiesta paso e mami dushi a haci aña,,Juliss Kock. Hopi sunchi i abraso di parti su princess nan Julisienne y Jurisienne cu ta stime un mundo i no por sin dje, pabien di su mami Mireya,tata Chevry,su rumanan Miregelle, Tito, Cheymir, Chaymir, tambe di Mama Bibi y di su tanchi Sexy Linda Boekhoudt,,dushi hopi pabien ariba bo dia, love u 4 ever..i warda pa bo haja bo starlet,eta na caminda,bo ta kla pa celebra all out? Corda abo ta unico,ni cu nan bisti lens berde nan lo no parsebo nunca, envidia ta mata!
🙂 🙂 🙂 🙂 🙂 🙂
Awe nos mami ta di fiesta.Julissa Kock,pabien mami ariba bo dia,Dios bendishona bo di bo babynan Julisienne y Mems, mami nos ta stimabo un mundo i pa semper,mami ta lucha pa nos por haja tur cos y danki papa Dios pa duna mami forsa pa sigui padilanti y pa cuida nos, muah.
🙂 🙂 🙂 🙂 🙂 🙂
Awe 5 di September e lebe lebe di kas a hsi su 19 aña,esta Mary Virginidad Letunasita Geerman. E ta haya pabien di su mama Gina,tata Layo,rumanan Luz y Sulima na Hulanda y demas famia. Dimes pabien ta bini di su amiganan Jojo, Ash, Mila, Andrew, Gregy y e resto nan ku ta 2 much 2 mention..Awe so mi lo duna bo e chens pa briya mane un angel riba nos Virgin Island..Bay chill awe pe bebida bo laga bo bill nan trill. Don’t be mad be glad, xoxo…
🙂 🙂 🙂 🙂 🙂 🙂
Awe e babyboy hopi duzzziiiii ta haci su 2 añito, JAVAN. E ta haya un truck masha grandi y un sunchi, brasa di mami y papi, un chubato cu hopi boeks di parti su 2 rumannan stima Lali & Isha. Wela/o nan, Bisawelo/a nan, tanta y omo nan, primo/a nan. Dina/o nan.Fulll famiaaa cu ta stime masha hopi mes… Tambe Javan ta manda hopi pero hopi Pabien pa su Papa stima cu ta malcrie tur ora: Orlando.Cu awe tambe a haci aña. Papa hopi pabien ta bin di parti Mami, Ompi, Lali & Isha y dimessssss fulll famia. Coleganan di Toys “4” Us. Papa mi kier pa Papa treat mi bolo.
🙂 🙂 🙂 🙂 🙂 🙂
Happy birthday pa mi prima, Julissa Kock, hopi pabien i hopi aña mas di bida. sunchi grandi dibo prima Lindelle Koolman i tambe di tanchi sexy Linda hopi abraso di bo princess nan Julissienne i Jurissienne Kock pasa pret i nos ta topa na piso di tamarijn pa ns wak strea!! hahah muah.
🙂 🙂 🙂 🙂 🙂 🙂
Awe 5 di September 2009 ami Suky-ann ku mi ruman Jayer ta canta Happy B-day pa nos Oma Mena ku ta cumpli un aña mas jong. Hopi sunchi y brasa pa Oma y nos kier come bolo. Nos ta desea Oma hopi aña mas di bida yen di salud. Hiep Hiep Hoerraaaa pa Oma.
🙂 🙂 🙂 🙂 🙂 🙂
Awe 5 di September ta cumpli un aña mas di bida Mena Tromp. E ta haya hopi pabien y slot machine nan di su yiunan Anthony, Shajaira y Juni. Hopi sunchi y kaarchi bingo nan di su nieto Jayer y su nieta Suky-ann. Felicitacion di su mama Maria, rumannan, subrinanan, subrinonan y henter famia. Nos a hera lubida e ta haya hopi dappers pa stempel e bingo nan di parti: Ivoney, Yemail, Annabelle, Nigel, Nethan, Jarehd, Sueyenne, Mary, Gia, Robert, Alyssa, Vilensca, Rockito, Roxianne, Sue-ann, Tyrone, Kenuard. Nos tur ta desea Mena hopi aña mas di bida y salud ku hopi bendicion.
🙂 🙂 🙂 🙂 🙂 🙂
Awe 5 sept a cumpli un aña mas di bida e Tazmania di Babijn! Catrien Helder Ras, pabien di parti su yiunan Mila y Isa pero especialmentdi su nietonan Lainy,Dyron y Rudyen!Tur ta manda bisa mama pa e stop di zundra un poko y baha man ku e trip nan!!!! Momz, God bless you.
🙂 🙂 🙂 🙂 🙂 🙂
Ay adios, se va mi juventud Y ahora ya no la vuelvo a ver Se va llena de gratitud Y me deja solo con mi vejez! Awe 5 di sept ta supla 51 bela e parandera di Babijn! Catrien Helder, e ta haya palabra di pabien di parti su yiu nan Mila y Isa, su nieta/o nan Lainy, Dyron y Rudyen,tambe di su yiu sin dolor Celina,su compinchi Ita, su admiradoresnan di ambiente y rancho monte blanco!!Tur ta manda bise, ban bebe!
🙂 🙂 🙂 🙂 🙂 🙂
Hiep hoeraaaa awe 5 di september ta cumpli un aña mas di grand e princess di cas te mes Mily-Ann Alvares y ta 4 aña so el a haci pabien eta haja na monton vooral di su mama mary-ann i su tata john su big sis thaixienne,di su wela y welo nan di su omo nan su tio nan prima nan ,di machi cu pachi cu ta di fiesta aya na paradera….un macuto jena cu alegria i bendishon di parti tia melitza i tio carlos ,y un macuto cu brasa y sunchi di baba y su lovely tanchi shao cu ta malcrije turr oraa psssst Mily bo ta ON? dimessss !!…. popchi have a nice day!
🙂 🙂 🙂 🙂 🙂 🙂
Awe ta haci 8 aña e galan di Ayo Jar-Maine Kelly. E ta haja un pabien grandi di parti su mami SHERIDA & Cedric, Dimes tambe ta bini un pabien di parti su TATA Jonathan. E ta haja pabien di parti su rumannan Jer-Vaine & Sherry-Jaine. Su Welanan & Welonan, su primonan & omonan. Di full famia Paesch, Kelly, v/d Linde & Ridderstap. Habri orea un tiki mas & haci bon mucha. Papito enjoy bo dia cu hopi regaldo & amor.
🙂 🙂 🙂 🙂 🙂 🙂
Heey Ud me reconoce? Si te mes, e mama ganster / lunatica di Meiveld ta cumpli 21 aña, haha birando mas bieu !!! Hehe prjah, ki haci !? hahaha anw bo ta haya hopi sunchi y brasa di bo babyboy Xavier y un pabien di parti: Madu, Ani, Maw,Tante Freepone, Kalo, Tante pepi, Alo, Janti, Lulu, Titi, Ina, J-lo Bonsky, Elly Boki muffler, Papa Fedo, Joa….. y tambe di bo Famia cu ta 2m2m Ahn se… y spera ba Have Fun ayera den The Pacific Cocktail lounge.. Anw ey have fun awe y corda NOH ! Ora bo bay lama corda bisti UN BIKINI ROOS! Ah, si! Corda nos kier bolooOooO ! Pabien.
🙂 🙂 🙂 🙂 🙂 🙂
Hey hey mira kos dushi ki,si ta e guy ki mes,Jason Donato ku ayera 4 di Sept a cumpli su sweet 22. Gaña mi,noh ta’sina mes,eta haya felisitashon for di su mayornan su rumannan di tur su bro i sis nan,especialmente di su 2 amores nan kuta stime un mundo esta Christel i Kathy.. Bms cuz,take it ez e w-end ki nos lo topa den bocht!!Love u mucho,cyaa tc xoxo.
🙂 🙂 🙂 🙂 🙂 🙂
Majan diadomingo 6 di september Dakota henter ta canta happy birthday pa e guy grandi di bario, JOSHWIN IRAUSQUIN, kende ta cumpli 9 anja. Jowi ta haja pabien di su mama Judesca, su rumannan Cookie y Jassy, su wela Nana, bisawelanan Oma y Welita, su omo Dido na Hulanda, tanta-y omonan, primo-y primanan, muy especialmente di parti Kareltje cu ta train e hunga baseball tur dia despues di skol y sin lubida di Joanne. Tambe e ta haja hopi pabien di tur su amiguitonan di klas 2 di Mon Plaisir Basisschool y su juffrouw Astrid. Awor cu Jowi a bira mucha homber grandi tur hende ta manda bisa Jowi pa e cuminsa bira mas bon mucha y pa e sigui hasi su best na school.We love you kleine Jojo!!
🙂 🙂 🙂 🙂 🙂 🙂
Happy B-day 2 you..Oye mami pabien hopi anja mas di bida..porfin 19 om..se ta Mary Geerman mes eta..ey ma awo cu 19 a kai bo por cuminsa di tuma mi ehempel y bira mas SERIO 😛 bota hanja pabien tmb di bo Mami Gina,Papi y tur bo ruman nan y tur bo otro friends nan cu ta muchu hopi pa mentiona spera bo pasa bo have fun riba bo dia di awe.
🙂 🙂 🙂 🙂 🙂 🙂
Ken e mucha sexy ki ta ???? seee ta Mary Geerman..cu su look kla pa AMS 2010 !! hahaha pabien eta hanja di parti su mama,tata y ruman nan tambe di su wela y demas famia..pero specialmente di TUR esun nan cu ta kansa su bida pe meskos cu eta hasi cu di nan 😛 (muchu hopi pa menciona) spera bo have fun riba bo dia di awe y nos lo busca un manera pa celebre..luv u..
🙂 🙂 🙂 🙂 🙂 🙂
Mjn 6 di september e chik sexy,lief y dushi ta cumplie su sweet 20 ZAIRA ROSEL! eta hanja un sunchi un brasa masha grandi mes di parti su mama Mayra cu ta stime un mundu cu ta hanja su falta Tur dia, eta hanja hopi brasa di su tata Randy y tambe di si 2 rumanan Rozaina y mayrenne cu ta manda bise Nos ta miss bo hopi poppetje y nos ta stima bo masha hopiiii mes! E ta hanja hopi pero hopi brasa di su amiganan aki na aruba cual ta Nathy,eka,faya,tell,cherry,necka cu ta manda bise Nos ta Miss bo sis hasi bo best pabo jega pronto. Y sin laga afo di su ONE&ONLY Veron cu ta bise Gosa di bo dia mami Cu Dios den shelo Hasi bo e muhe di mas Felies di mundu Stima bo hopi hopi. E ta hanja pabien di full familla Rosel y peasch di tur su prima i primonan cual ta 2M2M We Love u girl&we miss u alot!have fun on your day.
🙂 🙂 🙂 🙂 🙂 🙂
Nada mas y nada menos mira ken a hasi anja awe e chik mas fastioso cu tin(Not).. Hehehehe awe ns ta canta happy b-day pa Dinisha.T.Washington cu a cumpli un anja mas di bidaaa eta hanjaa pabienn di partii su hele familiee speciallmente di su bestiee “CHENDRA” cu ta manda bisa “Nisha” cu awoo ba bira un anja mas bieuww kemen di cuminsa na hasi bn mucha nhh anwss wish youu all the best riba bo dia!
🙂 🙂 🙂 🙂 🙂 🙂


c: text/html

text:
ORANJESTAD – Ta trata di estadistica cu ta brinda un bista basta detaya di turismo y su efecto riba e economia di Aruba.
Siman pasa Departamento di Estadistica (CBS) a haci un presentacion na Conseho di Minister di e resultado di e promer Tourist Satellite Account (TSA) pa Aruba den cual for di e Cuentanan Nacional (Nationale Rekeningen) di nos Pais ta destila e informacion relata na turismo y hunto cune por midi e efecto cu turismo tin riba nos Producto Nacional Interno, esta nos GDP.
Segun Minister Ruiz-Maduro cu esaki ta un proyecto cu a cuminsa na 2008 na unda cu Aruba hunto cu expertonan di Nacionnan Uni y Organisacion Mundial di Turismo (UNWTO), a base di normanan internacional a haci un sondeo y a compila e informacion necesario pa asina produci estadistica cu ta brinda un bista basta detaya di turismo y su efecto riba e economia di Aruba.
E promer TSA ta contene informacion riba aña 2013, e promer aña cu Aruba su economia a lora sin e refineria. E TSA di 2013 lo sirbi como base pa asina por presenta e TSA di 2014, 2015, 2016 y 2017 na december proximo. E informacion compila den e Cuentanan Nacional di nos Pais y den e TSA lo yuda Gobierno na ora di toma di decicion, ya cu lo por calcula e efecto cu cada inversion den sector turistico lo por tin riba e economia di nos Pais.

robotstxt: allowed

filter: keep


text:
Monday, January 2, 2012
Dr. Leo King
Ruman Leo,
Nos kier felicita Leo y Leo su esposa y yiunan awe! Nos ta desea boso un Felis Anja Nobo den Senjor - cu tur Su bendishonnan abundante! Nos kier bisa danki na Leo pa sigui nos BLOGNAN dor di e anjanan ku nos ta skirbiendo. Nos ta drentando nos e di seis anja den e ministerio aki. Mas ku 2500 hende a bishita nos blog y esey ta enckurasha nos pa sigui. Pues, pasa un Felis Anja Nobo!! di "Pachi y Betty"
Nos kier felicita Leo y Leo su esposa y yiunan awe! Nos ta desea boso un Felis Anja Nobo den Senjor - cu tur Su bendishonnan abundante! Nos kier bisa danki na Leo pa sigui nos BLOGNAN dor di e anjanan ku nos ta skirbiendo. Nos ta drentando nos e di seis anja den e ministerio aki. Mas ku 2500 hende a bishita nos blog y esey ta enckurasha nos pa sigui. Pues, pasa un Felis Anja Nobo!! di "Pachi y Betty"
Posted by Bicento & Betty Henriquez at 11:44 AM No comments: Links to this post
E BERDAT TA HASI NOS LIBER - Huan 8:31.32
Awe ku nos ta skirbiendo e mensahe aki, ya nos tin dia 2 di Januari di aña 2012. Problemente ya hopi di nos a èksperimentá, ku apesar di tur e bon deseonan ku nos a risibí di nos amigonan i konosínan; ya nos a realisá ku nos tin e mes un debilidatnan ku nos tabatin den e aña ku a pasa.
Amigonan di tur edat, e Palabra di Dios ta rebelá na nos masha kla mes i ku hopi énfasis e motibu i e kousa di nos frakasonan, i e úniku poder ku por libra nos, y hasi nos liber.
Pa kuminsá: e problema aki di piká ta algu universal. I esaki a kuminsá ku e prome persona ku Señor, nos Dios a crea, esta Adam. Asina pronto cu Adam a desobedesé Dios piká a drenta i a kuminsá reina i morto tambe a reina. (Lesa 1 Cor. 15:20-28)
Pues, ta pa e motibu ei nos deseonan i asta promesanan di aña nobo, ta frakasá masha lihe. Nos ta purba lapi e hende bieu ku nos bon deseonan, pero separá di Kristo e naturalesa pekaminoso lo sigui viktorioso. Te ora ku nos yega na e lugar unda nos lo sklama meskos ku e Apòstel Pablo a skirbi den Romanonan kapítulo shete. (Lesa Rom. 7:7-25)
Den e versíkulonan 21-25, e ta bisa nos lo siguiente: “Asina mi ta deskubrí e lei aki: Ora mi ta deseá di hasi loke ta bon, maldat ta presente den mi. Pasobra segun e hende interior mi ta deleitá mi mes den lei di Dios, ma den e miembronan di mi kurpa mi ta mira un otro lei ku ta batayá kontra e lei di mi mente i ta hasi mi un prisonero di e lei di piká kual ta aktivo den mi miembonan. Ki un hende miserabel mi ta!
Kende ta libra mi di e kurpa di morto aki? Danki sea na Dios, dor di Hesu-Kristo, nos Señor! Pues, ami mes den mi mente ta un esklabu na e lei di Dios, pero den mi naturalesa pekaminoso, un esklabu na e lei di piká.”
Asina anto, amigonan stimá, e kontesta pa nos lucha kontra piká ta: FE den Esun Kende a karga nos pikánan den Su kurpa ariba e krus, pa nos librá di piká por biba pa hustisia. Bicento i Betty Henriquez
Posted by Bicento & Betty Henriquez at 11:37 AM No comments: Links to this post
Sunday, January 1, 2012
Aña Nobo
Awe cu nos ta scirbiendo e mensahe aki, ta e prome dia di aña 2012. Como custumbra nos ta desea un y otro tur loke ta bon y agradabel, etc., etc. Pero un dia tin solamente 24 ora, y pronto nos lo experimenta e mes un rutinanan diario. E lo ta bon pa cada uno di nos scrudiña nos mes y mira kico nos por siña for di nos erornan of nos logronan. Si nos mira bon, nos lo mira con, instiga pa algun lider, hopi hende kier mira cambionan pa e future cercano. Pa sea franco, e tendencia ey a existi semper. Y no solamente den e Islanan aki, ma tambe den e nacionnan grandi.
P’esey nos ta encurasha tur hende cu lesa e mensahe cortico aki, pa habri bo Beibel y lesa, y pidi Dios Su yudansa pa por comprende y pa obedece. Scritura Santo ta spierta nos hopi adelanta tocante e situacion cu lo tin ariba mundo den e ultimo dianan aki.
Pero tambe Scritura ta presenta na nos, e unico fuente di victoria pa nos mes y pa nos yiunan. Y e unico fuente di victoria ta e Yiu di Dios cu ta Jesus, Kende ta libra nos di e rabia di Dios cu ta bini.
Y nos ta laga e versiculo aki pa tur e almanan precioso den e Islanan aki, cu ta: Hebreonan 13:8 “JesuCristo ta mescos ayera y awe y pa semper.”
P’esey nos ta encurasha tur hende cu lesa e mensahe cortico aki, pa habri bo Beibel y lesa, y pidi Dios Su yudansa pa por comprende y pa obedece. Scritura Santo ta spierta nos hopi adelanta tocante e situacion cu lo tin ariba mundo den e ultimo dianan aki.
Pero tambe Scritura ta presenta na nos, e unico fuente di victoria pa nos mes y pa nos yiunan. Y e unico fuente di victoria ta e Yiu di Dios cu ta Jesus, Kende ta libra nos di e rabia di Dios cu ta bini.
Y nos ta laga e versiculo aki pa tur e almanan precioso den e Islanan aki, cu ta: Hebreonan 13:8 “JesuCristo ta mescos ayera y awe y pa semper.”
Posted by Bicento & Betty Henriquez at 7:27 AM No comments: Links to this post
Subscribe to: Posts (Atom)


text:
“E diablo pone un trampa pami”, e religioso a sigura ora cu nan a hay’e den un auto cu un menor.
E pastoor Italiano Paolo Glaentzer, aresta despues di wordo supuestamente gara cu’n mucha di 11 aña, a bisa den un entrevista cu ”diablo a pone trampa pami”.
“Mi tin un cariño pa e mucha, ora cu mi a tende cu e tabata solamente 11 aña, mi a kere cu tabata tin al menos 15”, e religioso di 70 aña a splica. El a admiti di cu tabata un “estupides di mi parti” y el a manifesta cu “e ta hopi sorry pa loke a sucede”.
“Mi a comete un error, mi ta admiti esey, Nos Señor lo tene esey den consideracion. E ta capas di haci esey”, Glaentzer cu, a pesar di a pasa den “hopi situacionnan cu ta parce di no tin scapatorio”, ta considera cu “kisas esaki ta un di e pionan”, e tin “confianza pleno den Hesus y Maria”.
E caso ta uno mas hunto cu tur e recien scandalnan, manera e acusacion di pedofilia contra e ‘number tres’ di Vaticano y e abusonan sufri pa mas di 500 mil mucha den e coro dirigi pa ruman di e papa Benedicto XVI.


text:
Francis Ras ta manager di e departamento tecnico y e ta haciendo estudionan di parti mecanico, kico por ta otro solucionnan fuera di cambia e fuel unicamente. Durante e conferencia di prensa cu WEB a tene hunto cu gobierno, el a conta cu WEB ta bezig di ta buscando solucion.
Pa banda mecanico tin e pipanan na WEB cu basta tempo nan tin nan na un haltura cu internacionalmente tabata permitibel. Pero awor aki cu tin un bisiña cu tin molester di esey, tin un ingeniero civil cu ta biniendo Aruba pa hunto determina, si ta posibel tambe, banda die esfuersonan pa reduci e sulfur, hisa e staafnan un tiki mas, pa asina por alivia e huma cu ta baha door di biento y tambe e stroomnan cu tin durante di e combustion process di e motornan, ta haya cu e gasnan ta sali den cierto velocidad. Tambe ta lo bay haci investigacion riba esey, si por laga e gas sali cu un velocidad mas halto y asina por pasa net over di e area di ASTEC of di APA, e waf na Barcadera y asina limita tambe exposure di e gas na e trahado y stakeholdernan cu ta traha na e waf.
E duracion
Duracion di esaki tambe tin cu haci ingenieria. Bo tin cu wak e fundeshi cu tin, si nan ta adecua si of no. Ta rekeri ingenieria, ta rekeri tambe inversion y tambe ta rekeri un tempo mas largo. Pesey tambe a bisa cu ta haci’e paralelo pa toch wak si por yuda cu esey. Ras a splica cu a haci pregunta na nan partner cu ta Warsila. No ta sin mas por hinca scrubbers of filter den e sistema. Nan a wordo diseña cu cierto specificacionnan. No por djis hinca filter den dje. Tambe tin cu bay baha e planta. Pa baha e planta mester di otro ekiponan pa backup. Esey tambe ta rekeri tempo y ingenieria. Tambe e gastonan ta proyectivo. Nan ta bira gastonan sumamente halto cu ta bisa cu miho bo no bay den e direccion ey mes. Miho bay den direccion di baha e sulfur den e fuel oil y na e momento ey ta logra reduci e gas cu ta baha e SO2 cu ta molestiando e personanan, ta bira menos.
Biodiesel
E prijs di e mercado lo bira un reto y e logistica di dje bo no ta haya riba mercado. Aruba tin un economia dependiente di awa y coriente y tin cu depende riba suppliernan cu no tin na abundancia manera cu tin awor aki pa diesel y heavy fuel oil. A yega di haci cu companianan local un tryout riba biodiesel, pero riba escla chikito. Esey ta den e vision di WEB pa ta mas berde y mas innovativo. A yega di haci e tryoutnan ey, pero ta tuma hopi tempo y biodiesel un biaha mas, pa trece Aruba ta un challenge. Mester tin tanki, mester inverti den nan. E logistica cu barconan, cu supplier, e ta un bon idea, pero ta tuma su tempo y e ta costa placa.
Source: 24ora http://24ora.com/francis-ras-web-ta-bezig-buscando-solucion/


text:
Ambulans y bombero a bay airport pa un explosion cu a emiti gasnan toxico
Diamars mainta a drenta informe di un explosion basta fuerte cu a emiti gasnan cu a afecta entre 10 pa 20 trahador den cercania, mesora a dirigi tanto ambulns como bombero na e sitio. Informacion extra oficial a indica cu ta trata di un bateria di e generator cu a explota y e explosion aki a emiti gasnan cu por afecta salid di esnan cu a inhale. 3 Ambulans a presenta na e sitio y yambe un truck di bombero. Algun di e trahadornN mester a bay hospital pa tratamento. Nos lo sigui informa........


text:
Dia Mundial di Salud Mental Salud Mental di e adolecente den un mundo cu ta cambiando.
ORANJESTAD, Aruba – 10 oktober 2018: Awe 10 di oktober mundo completo ta celebra ‘World Mental Health Day’ e aña aki WHO a escohe e tema ‘Young people and mental health in a changing world’ di e manera aki poniendo atencion riba e salud mental di e adolecente y e adulto hoben.
Durante e periodo di adolecencia y den e prome añanan como adulto hoben ta facetanan di bida cu ta conose hopi cambio por ehempel cambio di school, bay studia den exterior of cuminsa un trabou nobo. Pa hopi esaki ta un temporada hopi exitante pero pa otro esaki por ta un temporada di hopi stress y den algun caso e sentimentonan aki por conduci na un estado mental no balansa si no wordo reconoci y trata na tempo.
Mayoria di malesa mental ta cuminsa den adolesencia y no ta wordo reconoci of trata na tempo y esaki tin como consecuencia cu e malesa ta sigui avansa y te den edadnan mas halto ta bira mas visibel. Segun Seccion di Epidemiologia y investigacion di Departamento di Salud Publico, suicidio ta e di tres causa di mortonan no natural. Pa aña un promedio di 6 persona ta comete suicidio pa un of otro motibo relaciona cu nan estado mental.
Suicidio por parce di ta e solucion pa un mente cansa, malo y for di balans pero esey no ta e realidad. P’esey riba e dia importante aki Departamento di Salud Publico kier concientisa comunidad con importante ta pa nos traha riba nos salud mental. Un des balanse mental por pasa nos tur den un etapa di nos bida. E importante ta pa nos reconoce esaki serca nos mes pa por busca ayudo of na momento di señala esaki serca un otro persona, tuma pasonan na trata di yuda e persona di un of otro forma prome cu ta mucho laat.
Cuido di nos salud mental ta ensera entre otro, acepta nos mes, papia y expresa nos sentimentonan, come saludabel, sea fisicamente activo, relaha, practica un actividad cu nos gusta frecuentemente y pidi ayudo ora cu nos mester.
Un mente saludabel lo conduci na un bida saludabel y asina por pensa miho, analisa y busca solucion pa problemanan cu diariamente ta presenta den nos bida.


text:
FAMIANAN DI
BONEIRU
Na okashon di Dia
di Rincon, Boneiru 30 di aprel 2007.
Renobá 7 di mei
2007
Ku e
promé vershon di e website aki mi ke kompartí ku
komunidat boneriano i tur otro interesado e resultado di un investigashon
genealógiko ku mi hasi durante e periodo di 1993 - 2006.
Despues
por sigui otro vershon ku tal bes otro interpretashonnan.
Ta
mi deseo pa e site aki sirbi komo un plataforma di
idea tokante e boneriano i su historia i ku kualke vershon ku sigui despues lo kontribuí
na un aserkamentu mas ophetivo di historia di Boneiru.
E
publikashon aki ta konsistí di dos parti:
1.
Nòmber di tur habitante di Boneiru entre aña 1700 te 1900.
2.
Desaroyo di famianan boneriano.
E investigashon
a keda hasí únikamente ku dokumentonan outéntiko di archivonan di Archivo
Nashonal na Kòrsou, het Nationaal Archief
na Den Haag (te resien Algemeen
Rijksarchief) i Registro Sivil di Boneiru.
Datonan
di katibu di WIC ta saká for di lista di inventario di katibu di West-indische Compagnie na Rijks Archief na Den Haag.
Datonan
di persona liber i di katibu ku a atkerí nan libertat ta saká for di Registro di Nasementu, Matrimonio i Fayesimentu
na Boneiru entre añanan 1830 i 1900.
Datonan
di e katibunan di Rei (Gobièrnu) i di Shon (partikulir)
ta saká for di korespondensia ku Ministerio di Kolonia wardá na Archivo
Nashonal na Kòrsou.
Nos ke
remarká ku nos no a hasi uzo di interpretashon di personanan ku a studia i
publiká e materia aki den pasado, di kual mester menshoná Dr. J. Hartog,
R.H.
Nooijen o.p. i e tantísimo publikashonnan di
siudadano Bòi Antoin.
1. Nòmber di tur habitante di Boneiru entre añanan 1700-1900
E promé parti aki
ta duna e genealogia di e pueblo boneriano den e promé siglonan (1700-1900) i ta
repartí den kuater kategoria di famia.
A.
Ta repartí e promé kategoria, katibunan di WIC den 4 grupo:
1.
Katibunan ku a forma famia i asina pone base pa e komunidat di Boneiru.
2.
Katibunan ku durante e periodo aki a ser kumprá.
3.
Katibunan ku nòmbernan original di Afrika.
4.
Katibunan ku nòmber krioyo.
B.
Ora WIC a stòp di eksistí na 1791 nan a pasa tur nan katibunan pa
Gobièrnu i ta p’esei tambe ku nos ta haña e katibunan aki te na 1863 riba e
listanan di inventario di Gobièrnu.
C.
E di tres kategoria ta katibu di Shon. Na aña 1863, na momentu di
abolishon di sklabitut, tur doño di katibu a risibí un suma di 400 florin di Gobièrnu
pa kada katibu.
D.
E último kategoria ta personanan ku despues di 1791a haña pèrmit di
Gobièrnu pa establesé na Boneiru.
Método di trabou
pa hinka e registro di persona den otro.
Pa
yega na e publikashon di famianan mester a saka kada persona for di tres
diferente registro pa konstruí un solo Registro di Persona.
Den
Registro di Persona kada persona ta ser identifiká ku un òf mas fecha, por
ehèmpel di nasementu, matrimonio òf fayesimentu.
Uzo
di kòmpiuter tabata indispensabel, mas di dies mil nòmber, pa yega na e Registro
di Persona.
Mester
tene kuenta ku e echo ku ta identifiká kada persona ku un òf mas dato di e
registronan di Boneiru; seguidamente e ta ser identifiká den relashon ku su famia.
Pues un persona su so, sin famia, ni maske e tabatin un funshon importante den
servisio di WIC manera commandeur òf opzichter, tòg
no ta aparesé den e sistema.
Tin
vários nòmber den e tres registronan menshoná di kual no tin sufisiente informashon,
konsekuentemente por lo pronto no por a inkluí nan.
2. Desaroyo di famianan boneriano.
Método di
trabou pa e di dos parti.
Pa e
parti aki a hasi uzo di korespondensia entre funshonarionan
i nan superior den kual nan ta duna kuenta di nan tarea.
Lista 1. Relato di kaptan i médiko bordo di barkunan
ku a transportá katibunan pa nos region.
Lista 2. Plantashinan di Kòrsou, kantidat di katibu i
krio di bestia.
Lista 3. Fayesimentu di katibunan.
Lista 4. Algun katibu i nan trabou ehersé na Kòrsou na
aña 1722.
Lista 5. Katibunan di Boneiru na aña 1744.
Lista 6. Katibunan na Kòrsou na aña 1855 di kual mayoria
ta di Boneiru.
Journal di commandeurnan
despues di 1828.
Relatonan anual di diferente commandeur.
Korespondensia ku Minister di Kolonia na Hulanda.
Edishonnan di Curaçaosche Courant for di 1822.
Promé famianan
di Boneiru.
1.
Di orígen indjan.
Ta lástima ku no por a inkluí e indjannan ku pa hopi siglo
a habitá nos isla di Boneiru, pasobra nunka nan no a ser registrá ningun
kaminda, maske ku nan tabata kai bou di un “kapitein van de Indianen” tempu di WIC. Tokante nan sistema di biba nos por lesa den
publikashonnan di Frans Booi
i estudionan arkeológiko ku Jay Haviser
a hasi aki na Boneiru. Publikashonnan di Luc Alofs i di R.H. Nooijen o.p.
tokante historia di Aruba i Boneiru den futuro lo por yuda trese mas klaridat
enkuanto e poblashon indjan.
2.
Di orígen afrikano.
E promé katibunan den relashon familiar a keda
registrá na 1744. Riba e lista di inventario aki ta aparesé pa promé biaha nan famnan. Algun ehèmpel: Anthonica,
Bomba (Anthony Bomba), Coffie,
Datto, Domacasse, Foluba, Frans, Goeloe, Janga, Makaai, Wanga. Nos por ripará ku den e nòmbernan aki tin e
sekuensia di alfabèt. Nos ta yama nan e promé famianan boneriano pasobra
mayoria di nan yunan i nietunan a nase aki na Boneiru i nan antepasadonan no
tabata aki nan.
3.
Di orígen europeo.
For di 1709 Pieter Boom tabata asistènt siruhano na Boneiru i tabatin tambe kuater
kabayerista i un sòldá.
Na1758 nos ta haña e nòmbernan Theunis
Kock, Jan Evertsz, Jan Gijsels, Charles Bousingh.
Na 1764 Michael Romer, Cornelis Boekhoudt.
Na 1769 Thielman, Bislik i Daal.
Na 1780 Christiaan Dammers, Frans de Jongh.
Na 1782 Frans Thode i Semeler.
Na 1787 Gerrit Raenes.
Di e ámtenarnan aki nos no tin informashon di nan kasá
i nan yunan den registro di Boneiru.
Un kos ta sierto ku algun di e europeanonan
aki a kasa despues ku muhénan indjan.
Traspaso di
kultura afrikano.
Ora
analisá diferente kargashon di barku di katibu (mira
anekso lista 1) nos ta ripará ku na bordo tabatin un kantidat signifikante di
mucha (19%) i asta yu na lechi. Ora e kargashon yega
Kòrsou tabata bende mayoria di e katibunan adulto ku paisnan di kontinente
merikano. E ora ei e famianan hóben tabata keda atras den e plantashinan lokal di
West Indische Compagnie (mira anekso lista 2).
Entre
añanan 1700 i 1744 (mira tambe Norbert Hendrikse) ta skohe un kantidat di famia for di nan i barka
nan manda Boneiru.
E barkunan di katibu tabata sali for di diferente pais
na Golfo di Guinee manera Guinea, Ghana,
Dahomey, Kongo, Angola. Komo
ku e katibunan tabata bini di diferente pais, nan no tabatin un idioma komun.
Alrededor di 1730 ta amplia e grupo bieu na Boneiru ku
famianan hóben for di Kòrsou. Mira grafik aki bou. E grupo nobo aki no ta
integrá fásilmente ku e grupo bieu, pa falta di un idioma komun. Loke nos ta
mira den e grafik aki bou ta tambe ku e grupo di edat avansá ku nòmber afrikano
ta bira ménos i e grupo di famianan hóben ta sigui oumentá. P’esei traspaso di
kultura afrikano meramente a tuma lugá.
Desaroyo di nòmber i fam. Na
yegada di e diferente barkunan for di kosta di kontinente di Afrika tabata marka
e katibunan adulto ku heru kayente ku un number ku probablemente tabata number
di e kargashon di e barku konserní. (mira anekso
lista 3 i 4) Na
aña 1701 e number ta alkansá e sifra 100 i numerashon ta sigui ku lèter di
alfabèt, di A te Z. Luego nos ta distinguí den inventario di aña 1744 dos kategoria
di nòmber. Un grupo mas bieu ku nòmber ku zonido afrikano (masienga,
mafongo i mabiela) i un
generashon mas hóben ku nòmbernan kristian i pa promé biaha ku fam di e mama di
e famia. (Athonica, Bomba, Coffie,
Datto, Domacasse, Frans, Goeloe i Wanga (Guanica). Ora WIC terminá e aktividat aki na 1791 ta pasa tur
katibu pa Gobièrnu. E
añanan turbulento ku ta sigui di vários okupashon di nashon ingles i
despues franses ta terminá na 1816 ora
ku definitivamente e isla ta pasa den man di Gobièrnu hulandes. Na aña 1816 nos ta haña un kantidat grandi di nòmber
nobo di famia. Ora bai analisá ta haña un bon splikashon ku mayoria nòmber di
famia nobo ta derivá di nòmbernan kristian ku nos konosé kaba. Algun ehèmpel: E
fam Emerentiana ta originá di Francisca
Emerentiana Frans. (1776) E
fam Regales ta di Martha Regalis Frans. (1785) E
fam Bernabela ta di Maria Bernabella
Wanga. (1781) Otro nòmbernan nobo ta bini pa medio di manumissie; esaki
ta nifiká ku Gobièrnu ta duna e katibu un nòmber nobo ora esaki haña òf kumpra
su libertat. Famnan manera Goedgedrag, Ijver i Vlijt a originá dje
manera aki. E
fam Zustermin ta un nòmber nobo pa un muhé katibu ku
sa duna pechu (min) na yu di famía
Leseur. (zuster) Katibunan di shon ta haña nòmber ku ta referí na nan
doño. Ehèmpel:
Seraus, Booi, Beukenboom, Torbed i Moob ta derivá di resp. Suarez, Boyé, Boekhoudt,
Debrot i Boom. E famnan Beaumont
i Keller ta parse ku ta referí na antepasadonan
franses i aleman, pero esaki no ta e kaso. Beaumont ta duná pa manumissie na Luis, yu di Inees Coffie (1858). Keller ta duná na Johannes, yu di
Maria Thomas ku ta yu di Susanna
Frans. Minguel Goedgedrag, anteriormente
menshoná, ta yu di Anna Dortalina
(1849). Anna Dortalina ta yu di Martha Criool (1776). E katibu Felixiana Emerentiana mes a kumpra su seis yunan liber entre 1845 te
1855 i nan ta haña famnan ku ta derivá di fam di nan
mama, esta: Emer, Merens, Emerens i dos nòmber sekreto, esta Felister
(Filister) i Wajampibo. Felixiana mes ta entregá un petishon pa e karga e fam de Palm. E petishon aki ta keda aseptá na 1868 pa desishon di
hues. Felixiana Emerentiana tabata pertenesé
na un famia previligiá. E mes tabata sirbiente di
pastor i su ruman hòmbernan tabata bomba, su yu Merens
tabata kaptan i doño di un barku, su yu Maria Luisa
ku e fam Wajampibo tabatin diferente propiedat i
tambe katibu, su yu Eleuteria a drenta kombentu i Amalia a kasa na 1858 ku Eduard Schermer, un dje yu hòmbernan di Jacob
Schermer. Splikashon
di nòmbernan sekreto Wajampibo i Felister. WAJAMPIBO: Si
lesa e nòmber Wajampibo den un spil ta sali e
kombinashon di nòmber E g
i d (ius) w i l l e m. Egidius ta tata di Willem Palm. (mira lista di personanan liber den parti 1) Willem Palm tin mes edat ku Francisca Emerentiana, mama di Felixiana Emerentiana. (mira
lista di katibu di Rei den parti 1) FELISTER: E promé dos sílabanan FELI nos ta haña den e nòmber FELIXIANA
i e último sílaba STER ta “Ster” ku
ta nifiká strea i ta skibié ku e símbolo X
i e lèter aki nos ta haña tambe den e nòmber FELIXIANA. Felister lo por a referí tambe na Felix
Curiel ku a yama su barku Maria Luisa. Matrimonio entre e diferente rasanan. Despues
ku durante shen aña práktikamente e rasanan no a meskla, e situashon ta kambia
despues di 1791 ora a pasa e katibunan di West Indische
Compagnie pa Gobièrnu i hendenan partikulir
tabata permití pa establesé nan mes na Boneiru. Algun
matrimonio entre hendenan partikulir i katibu di Rei
na Boneiru: 1848 Martis Trinidad x Anna Theresa Sabel. 1859 Eduard Schermer x
Amalia Emer. 1863 Lucas Pourier x
Mercelina Janga. Lucas Pourier
tabata un dje yunan di Pierre Pourier
ku a bira tata di famia Pourier na Boneiru. 1867 Christoffel Salsbach x Elisabeth Coffie, un katibu ku tabata traha na Kòrsou i ku na Boneiru
ta bira mama di e famia Salsbach. 1899
Casper Lodewijk Neuman x Louisa Leolyda Janga. Meskla
entre personanan di orígen europeo i indjan. Desendientenan
di personanan ku tabata den servisio di WIC, manera Daal, Semeler, Boekhoudt iThode ta kasa ku
muhénan indjan. E matrimonionan aki ta trese un generashon nobo di mestiso den e komunidat boneriano. Trato di katibunan
na Boneiru. Si
nos tira un bista riba e situashon di katibunan di WIC den e periodo promé ku
1800 nos ta ripará ku e poblashon boneriano nobo durante tres generashon a
okupá su mes únikamente ku kria di bestia pa su mes konsumo i pa eksportashon pa
Kòrsou pa Gobièrnu den Fòrti. Areanan kaminda tabatin awa manera Fontein,
Seru Moreno i Dos Pos tabata lugánan apropiá pa
agrikultura i kria di bestia. Na
aña 1762 tabatin riba e isla aki 250 baka, 1165 kabritu, 465 karné i 350 kabai. Na
1780 tabatin na Fontein103 baka i na Seru Moreno 634
karné i 830 kabritu. No
tabatin ningun prueba di krueldat, di maltrato di katibu, ni di ofensa di hende
muhé. Durante
kasi un siglo a krese un komunidat di tres te kuater generashon. Despues
di e traspaso na 1791 ta fòrsa e poblashon di katibu pa bai traha den e
saliñanan di salu. E ora ei a bini direpente un fin na nan bida trankil.
Na establesimentunan nobo manera
Guatemala, Mexico i Amboina ta kuminsá ku produkshon
di maishi, cochenille i álue pa eksportashon. Pa
promé biaha ta konfrontá e poblashon ku trabounan bou di sirkunstansianan
teribel. Algun
katibu ku a konosé situashon di e katibunan riba plantashinan na Kòrsou a
kuminsá reakshoná. E
katibu Martis, yu di Catalina
Janga, ku a yega di traha tambe na Kòrsou i na 1834
na Sürnam ta konsiderá komo e luchadó pa abolishon di sklabitut. (mira Bòi Antoin) Segun
mi por konsider’é mas bien e persona ku a bai kontra introdukshon di un forma
inhumano di sklabitut na Boneiru.
Desaroyo di nòmber i fam.
Na
yegada di e diferente barkunan for di kosta di kontinente di Afrika tabata marka
e katibunan adulto ku heru kayente ku un number ku probablemente tabata number
di e kargashon di e barku konserní. (mira anekso
lista 3 i 4)
Na
aña 1701 e number ta alkansá e sifra 100 i numerashon ta sigui ku lèter di
alfabèt, di A te Z.
Luego nos ta distinguí den inventario di aña 1744 dos kategoria
di nòmber. Un grupo mas bieu ku nòmber ku zonido afrikano (masienga,
mafongo i mabiela) i un
generashon mas hóben ku nòmbernan kristian i pa promé biaha ku fam di e mama di
e famia. (Athonica, Bomba, Coffie,
Datto, Domacasse, Frans, Goeloe i Wanga (Guanica).
Ora WIC terminá e aktividat aki na 1791 ta pasa tur
katibu pa Gobièrnu.
E
añanan turbulento ku ta sigui di vários okupashon di nashon ingles i
despues franses ta terminá na 1816 ora
ku definitivamente e isla ta pasa den man di Gobièrnu hulandes.
Na aña 1816 nos ta haña un kantidat grandi di nòmber
nobo di famia. Ora bai analisá ta haña un bon splikashon ku mayoria nòmber di
famia nobo ta derivá di nòmbernan kristian ku nos konosé kaba. Algun ehèmpel:
E
fam Emerentiana ta originá di Francisca
Emerentiana Frans. (1776)
E
fam Regales ta di Martha Regalis Frans. (1785)
E
fam Bernabela ta di Maria Bernabella
Wanga. (1781)
Otro nòmbernan nobo ta bini pa medio di manumissie; esaki
ta nifiká ku Gobièrnu ta duna e katibu un nòmber nobo ora esaki haña òf kumpra
su libertat.
Famnan manera Goedgedrag, Ijver i Vlijt a originá dje
manera aki.
E
fam Zustermin ta un nòmber nobo pa un muhé katibu ku
sa duna pechu (min) na yu di famía
Leseur. (zuster)
Katibunan di shon ta haña nòmber ku ta referí na nan
doño.
Ehèmpel:
Seraus, Booi, Beukenboom, Torbed i Moob ta derivá di resp. Suarez, Boyé, Boekhoudt,
Debrot i Boom.
E famnan Beaumont
i Keller ta parse ku ta referí na antepasadonan
franses i aleman, pero esaki no ta e kaso.
Beaumont ta duná pa manumissie na Luis, yu di Inees Coffie (1858).
Keller ta duná na Johannes, yu di
Maria Thomas ku ta yu di Susanna
Frans.
Minguel Goedgedrag, anteriormente
menshoná, ta yu di Anna Dortalina
(1849).
Anna Dortalina ta yu di Martha Criool (1776).
E katibu Felixiana Emerentiana mes a kumpra su seis yunan liber entre 1845 te
1855 i nan ta haña famnan ku ta derivá di fam di nan
mama, esta:
Emer, Merens, Emerens i dos nòmber sekreto, esta Felister
(Filister) i Wajampibo.
Felixiana mes ta entregá un petishon pa e karga e fam de Palm. E petishon aki ta keda aseptá na 1868 pa desishon di
hues.
Felixiana Emerentiana tabata pertenesé
na un famia previligiá. E mes tabata sirbiente di
pastor i su ruman hòmbernan tabata bomba, su yu Merens
tabata kaptan i doño di un barku, su yu Maria Luisa
ku e fam Wajampibo tabatin diferente propiedat i
tambe katibu, su yu Eleuteria a drenta kombentu i Amalia a kasa na 1858 ku Eduard Schermer, un dje yu hòmbernan di Jacob
Schermer.
Splikashon
di nòmbernan sekreto Wajampibo i Felister.
WAJAMPIBO:
Si
lesa e nòmber Wajampibo den un spil ta sali e
kombinashon di nòmber
E g
i d (ius) w i l l e m.
Egidius ta tata di Willem Palm. (mira lista di personanan liber den parti 1)
Willem Palm tin mes edat ku Francisca Emerentiana, mama di Felixiana Emerentiana. (mira
lista di katibu di Rei den parti 1)
FELISTER:
E promé dos sílabanan FELI nos ta haña den e nòmber FELIXIANA
i e último sílaba STER ta “Ster” ku
ta nifiká strea i ta skibié ku e símbolo X
i e lèter aki nos ta haña tambe den e nòmber FELIXIANA.
Felister lo por a referí tambe na Felix
Curiel ku a yama su barku Maria Luisa.
Matrimonio entre e diferente rasanan.
Despues
ku durante shen aña práktikamente e rasanan no a meskla, e situashon ta kambia
despues di 1791 ora a pasa e katibunan di West Indische
Compagnie pa Gobièrnu i hendenan partikulir
tabata permití pa establesé nan mes na Boneiru.
Algun
matrimonio entre hendenan partikulir i katibu di Rei
na Boneiru:
1848 Martis Trinidad x Anna Theresa Sabel.
1859 Eduard Schermer x
Amalia Emer.
1863 Lucas Pourier x
Mercelina Janga.
Lucas Pourier
tabata un dje yunan di Pierre Pourier
ku a bira tata di famia Pourier na Boneiru.
1867 Christoffel Salsbach x Elisabeth Coffie, un katibu ku tabata traha na Kòrsou i ku na Boneiru
ta bira mama di e famia Salsbach.
1899
Casper Lodewijk Neuman x Louisa Leolyda Janga.
Meskla
entre personanan di orígen europeo i indjan.
Desendientenan
di personanan ku tabata den servisio di WIC, manera Daal, Semeler, Boekhoudt iThode ta kasa ku
muhénan indjan. E matrimonionan aki ta trese un generashon nobo di mestiso den e komunidat boneriano.
Trato di katibunan
na Boneiru.
Si
nos tira un bista riba e situashon di katibunan di WIC den e periodo promé ku
1800 nos ta ripará ku e poblashon boneriano nobo durante tres generashon a
okupá su mes únikamente ku kria di bestia pa su mes konsumo i pa eksportashon pa
Kòrsou pa Gobièrnu den Fòrti.
Areanan kaminda tabatin awa manera Fontein,
Seru Moreno i Dos Pos tabata lugánan apropiá pa
agrikultura i kria di bestia.
Na
aña 1762 tabatin riba e isla aki 250 baka, 1165 kabritu, 465 karné i 350 kabai.
Na
1780 tabatin na Fontein103 baka i na Seru Moreno 634
karné i 830 kabritu.
No
tabatin ningun prueba di krueldat, di maltrato di katibu, ni di ofensa di hende
muhé.
Durante
kasi un siglo a krese un komunidat di tres te kuater generashon.
Despues
di e traspaso na 1791 ta fòrsa e poblashon di katibu pa bai traha den e
saliñanan di salu. E ora ei a bini direpente un fin na nan bida trankil.
Na establesimentunan nobo manera
Guatemala, Mexico i Amboina ta kuminsá ku produkshon
di maishi, cochenille i álue pa eksportashon.
Pa
promé biaha ta konfrontá e poblashon ku trabounan bou di sirkunstansianan
teribel.
Algun
katibu ku a konosé situashon di e katibunan riba plantashinan na Kòrsou a
kuminsá reakshoná.
E
katibu Martis, yu di Catalina
Janga, ku a yega di traha tambe na Kòrsou i na 1834
na Sürnam ta konsiderá komo e luchadó pa abolishon di sklabitut. (mira Bòi Antoin)
Segun
mi por konsider’é mas bien e persona ku a bai kontra introdukshon di un forma
inhumano di sklabitut na Boneiru.


text:
ORANJESTAD – E centerfielder di Curacao Jurickson Profar ta ricibi un base por bola cu base yen den bom di 9 inning y asina ta yuda Team Kingdom of the Netherlands clasifica pa e siguiente buelta di e World Baseball Classic na Tokyo, Japon cu un victoria importante di 6-5 contra Chinese Taipei.
Den su turno na bate Profar ta lanta un fly pa right field pero ta parce cu Hulanda a pidi time, manager Hensley Meulens ta pidi umpire pa check cu umpire di tercera y correctamente a indica cu enberdad a pidi time. Profar ta ricibi e di 4 malo y asina Dwayne Kemp ta score e careda pa asina avansa Team Kingdom pa e siguiente buelta.
E victoria aki ta manda Hulanda y Israel, ambos cu 2 victoria den e siguiente buelta. Bateador designa Didi Gregorius a luci den e partido aki cu 3 doblete. E shortstop di Yankees den di 8 inning a bati doblete pa asina Xander Bogaerts por a score y empata e wega na 5.
Team Kingdom of the Netherlands lo hunga awenochi pa 11or di anochi ora di Aruba nan ultimo partido di e prome round contra di Israel pa asina mira ken ta clasifica na prome y di dos lugar.
Y despues lo viaha pa Tokyo, Japon unda lo enfrenta e dos mihor di Pool B. Pabien na e seleccion di Reino Hulandes cu e victoria aki.
Pa mas informacion sigui nos ariba nos rednan social, Sports Zone Aruba ariba facebook, twitter y instagram.


text:
Parlamentario drs. Mervin Wyatt-Ras durante conferencia di prensa di fraccion di AVP a felicita pueblo di Aruba, specialmente pueblo di Sta. Cruz, cu e bunita proyecto di
Gabinete Mike Eman II den pueblo Sta. Cruz. Aki e ta referi na e MFA cu lo ser inaugura e siman aki dia 12 di oktober.
Durante gobernacion di Gabinete Mike Eman I y II a cana den pueblo y a sondea kico nos hendenan kier y a base di esaki a bin ta construi e diferente MFAnan na Noord, na Paradera, na Sta. Cruz y despues lo mester bai Dakota y San Nicolaas. Wyatt-Ras ta spera cu gobierno lo tin e grandeza di admiti y reconoce esnan cu a inicia y traha riba e proyecto paso gobernacion ta un continuacion. Den e MFAnan ta ser duna diferente tipo di servicio. Tin seccion di bevolking, belasting, ta duna conseho huridico, muchanan por bai bibliotheek y siña traha cu computer. Personanan por encontra cu otro den e facilidad aki. E caracter di un centro multifuncional ta tambe uno social, cu e ta trece nos hendenan hunto y nan por intercambia ideanan cu otro.
Tin mas proyecto di gobierno anterior cu e gobierno aki ta haci apertura di nan of ta continua cu nan, manera e centro di pesca di Zeewijk-Noord Cura Cabai, e centro oncologico di IMSAN, e biblioteca di San Nicolaas cu ainda gobierno aki no a inaugura. Tambe por menciona e Green Corridor cu ta un proyecto di gobierno anterior pero e Ministro Presidente, ta broma cun’e , en especial e brug. Esaki despues cu den campaña ela prohibi su siguidonan pa pasa riba e mesun brug aki.
Cu e proyecto di MFA por mira con cada florin cu a ser inverti door di gobierno anterior no lo beneficia amigo, ni famia ni amistad sino pueblo di Aruba. Un biaha mas pabien na e pueblo di Aruba y di Sta. Cruz.


text:
David Parker
E buki akí ta trata kòntròl propio. Kòntròl propio, den un sentido general, ta un skohensia. Ora mucha mes por skohe, nan ta bira responsabel pa nan propio komportashon, enbes di laga otro hende bisa nan kon komportá. Ora empoderá mucha pa skohe na un manera kontrolá i nan kuminsá praktiká esaki, nan ta bai ripará ki efekto positivo esaki tin riba kon otro hende ta mira nan. I loke ta importante: kon nan ta mira nan mes.
Un manera di usa e buki akí ta pa yuda mucha bira konsiente di e skohensianan ku nan ta hasi kaba tur dia. Despues, mustra nan kon nan por hasi skohensia propio pagando nan disidí pa nan mes!


text:
Recientemente tres parlamentario di Fraccion di MEP, Sue Ann Ras, Shailiny Tromp-Lee y Edgard Vrolijk miembronan di e comision di Educacion, Cultura, Ciencia, Tecnologia y Comunicacion di Parlatino a participa na reunion na Salvador Brasil. Alabes nan por a participa na Bahia Educa y e foro Think Blue/Blue Economics cu a tuma lugar riba Dia Internacional di Oceano.
VARIOS TOPICO
Tabata algun dia largo caminda diferente topico, manera Cultura di Paz, enseƱansa y tecnologia, agenda 2030 di e metanan di desaroyo sostenibel y varios discusion y presentacion di UNESCO y Sindicato di Maestro Latino Americano a keda presenta, hunto cu un grandioso exposicion di e hobennan.
DECLARACION FIRMA
Un punto hopi importante ta un declaracion cu a keda aproba y firma pa tur 8 pais presente cu ta trata cultura di paz y kico e paisnan ta palabra di bay haci riba e tereno aki. Den e declaracion ta keda accentua e tarea cu prensa tin riba e tereno aki y con importante educacion ta, pa por realisa e metanan cu lo keda proponi durante e reunion cu lo tuma lugar na september 2018.
THINK BLUE
Manera menciona anteriormente, e parlamentarionan a asisti tambe na e foro di Think Blue/Blue economics cu a trata e topiconan hopi interesante, manera con nos tin cu prepara pa e desaroyonan riba e tereno aki, dunando atencion specifico na pensamento critico, colaboracion, comunicacion, con ta resolve problema, proyecto di liderasgo y conocemento di tecnologia. Otro aspecto hopi interesante ta, nos mester activa e generacion pa loke ta trata innovacion.
Conclusion ta, cu e biahe di trabou sigur tabata uno hopi fructifero, unda e parlamentarionan a haya oportunidad di intercambia idea y trabou y haci netwerk.


text:
DEN HAAG – Gobierno di Aruba e otorga un reconocimento na cuater hoben Arubano pa nan logronan remarcabel. Ta trata aki di e rumannan Jaillen y William Laclé y Mishally Wever cu a haci un biahe riba bicicleta for di Hulanda te na Singapore, Asia. E otro hoben cu a ricibi un reconocimento ta Haischel Dabian, cu a gana hunto cu su team pa di dos aña consecutivo e blockchain hackathon di mas grandi na mundo.
E hobennan a ricibi e reconocimento den nomber di Gobierno di Aruba for di man di Prome Minister di Aruba Sra. mr. Evelyn Wever-Croes. Minister Plenipotenciario di Aruba, sr. Guillfred Besaril, tambe tabata presente den representacion di “Cas di Aruba” na Den Haag. Tanto Prome Minister Wever-Croes como Minister Plenipotenciario Besaril a gradici e hobennan pa nan logronan cu sigur ta contribui na un imagen positivo pa Aruba den exterior. Sra. Prome Minister a keda realmente impresiona na momento cu e hobennan a comparti nan experiencia cu e mandatario.
Minister Besaril a probecha na remarca e tarea importante cu Arubahuis tin como instrumento pa enfoca mas riba e logronan di e comunidad Arubiano na Hulanda y Europa. “E grupo aki di hoben ta sirbi como ehempel pa otro hobennan. Desaroya boso talento sin miedo y traha cu e disciplina necesario pa alcansa boso soño. Danki pa e promocion cu boso a duna nos dushi Isla” Minister Besaril a termina.


text:
Huidige artikelen
Artikelen uit september 2013
26-9-2013 - Diabierna awor e orario di servicio na publico lo ta diferente
25-9-2013 - Dialuna awor ta ultimo dia pa paga e ultimo kwartaal di impuesto di vehiculo di motor 2013
ORANJESTAD – Departamento di Impuesto ta recorda tur doño di vehiculo di motor cu dialuna awor, 30 di september 2013, ta ultimo dia pa paga e di cuater y pues ultimo kwartaal di impuesto di vehiculo di motor di aña 2013. Esaki ta nifica cu pa dia 1 d... Lees meer...
25-9-2013 - Dialuna awor ta ultimo dia cu por entrega e plachinan di number di vehiculo cu no ta den uzo
Pa haya posibel dispensacion di impuesto pa di cuater kwartaal Lees meer...
2-9-2013 - E pakete di 'Toeristenheffing' a sali
Ta trata di e declaracionnan pa e periodo augustus-december 2013 Lees meer...
2-9-2013 - E pakete di 'Bijzondere belasting verblijf' (BBV) 2013 a sali
ORANJESTAD – Departamento di Impuesto ta informa cu e paketenan di 'Bijzondere belasting verblijf' (BBV) pa aña 2013 a sali. Den e dianan venidero e clientenan lo ricibi nan pakete cual ta contene 5 formulario di declaracion, pa e lunanan augustus te... Lees meer...
2-9-2013 - Awe ta ultimo dia pa entrega peticion pa prolongacion di termino
Pa loke ta trata declaracion di inkomstenbelasting 2012 Lees meer...


text:
-
Contact
- lionel_326@hotmail.com
Awa, Habon ku Past’i Djente!
Reading Time: 3 minutes
Atvertensha!
E buki ta optenibel na Mensing’s Caminada na rason di 50 florin, of manda un e-mail na lionel_326@hotmail.com pa bo hañ’e dirèkt serka mi!
Kibra Hacha tambe ta optenibel na Mensings Caminada na rason di 50 florin of manda un e-mail na lionel_326@hotmail.com pa bo hañ’e dirèkt serka mi!
Bo gusta lesa kuentanan kómiko humorístiko? Bo gusta ‘chill’ despues di un dia pisá ku un bon buki ku ta pone bo relahá i drai bo motor imaginario? Si ta asina, awèl e buki aki lo ta tremendo p’abo.
‘Awa, Habon ku Past’i Djente’ ta un buki di kuenta kòrtiku kómiko, ku ta basá riba bida real. Ta historianan ku ta pasa òf a yeg’i pasa den bida mi bida, i mi ta presentá esakinan dilanti, pa abo lesa i disfrutá di nan.
E buki ta un refleho di kiko ta nifiká ser un hende, no opstante kuantu bia nos ta purba na skonde e ser real ku nos ta, ku tur nos problema i retonan den bida, djis pa hende no mira kon bruá nos ta!
‘Awa, Habon ku Past’i Djente’ ta kontené 10 historia diferente, kada un riba su kurpa i kada un tin un historia úniko i impaktante su tras.
Título di e 10 historianan ta lo siguiente:
- Amor real i maravioso
- Morto Kachó
- Tin un raton den mi kas
- Un kasá religioso
- Kosnan straño ku sa pasa
- Bida di hende hòmber ta hopi duru!
- Bo no stima mi
- E sita kayente di Gino i Netty
- Ta hende drechi mi ta
- Mira saya laga para!
Atvertensha!
Si bo ta hende ku gusta kana ku kara zür riba hende, no gusta hari i gusta kana ‘hois’ bida di hende, e buki aki no ta p’abo. No lesa e buki, despues bin reklamá ku bo a hari, te haña doló di barika.
Si bo ta hende ku ta mas vírgen ku mama maria, esta ta spiritu santu so ta ‘limpia’ bo, òf bo ta sinti bo ofendí pa kontenidonan poko pikante, esta bo tin yu, pero bo no ke pa niun hende sa ku bo sa sèks, mihó bo keda leu. E buki ta pa esun ku sa kon pa disfrutá di arte ku mente habrí.
E buki aki ta skibí ku e meta pa duna bo mas gana di lesa. Ya kaba hopi hende ku nunka di nan bida no a yeg’i lesa un buki boluntariamente, a gust’é asina tantu, te ku nan ta kana ku e buki bou di nan brasa pa nan lesa na skol, trabou, na dòkter, den baño, den reunion i tin hende ta asta les’é den misa ora pastor su predikashi ta poko laf.
Klek aki pa un ‘preview’ di e buki: Awa, Habon ku Past’i Djente preview pdf
E buki ta optenibel na Mensing’s Caminada na rason di 50 florin, of manda un e-mail na lionel_326@hotmail.com pa bo hañ’e dirèkt serka mi!
Awa, Habon ku Past’i djente ta e di dos buki di e outor Lionel N. Spratt. E promé tabata ‘Kibra Hacha’, ku awendia tur hende a lesa kaba, pero ku ainda nan ta lesa p’e konsepto drenta bon den nan kabes. Si abo no a les’é ainda, klek aki pa mas informashon!
Kibra Hacha tambe ta optenibel na Mensings Caminada na rason di 50 florin of manda un e-mail na lionel_326@hotmail.com pa bo hañ’e dirèkt serka mi!
Personanan ku ta biba Boneiru, Aruba òf Hulanda ku ta deseá e buki(nan) lo por haña nan via pòst. Manda un mail na lionel_326@hotmail.com pa risibí mas informashon!
Awa, Habon ku Past’i Djente:
Riba foto por mira Yves Cooper, kuestionando e hende muhénan ku gusta eksagerá ku nan bida ta duru!
[Danki pa “like i “share”. Mi ta apresiá mashá. Sinti bo liber pa laga bo komentario atras.]


text:
ORANJESTAD (AAN): Confirmacion a drenta cu tur dia, Departamento di DEZHI ta haci su control na supermercadonan riba prijs máximo di productonan di canasta básico y mensualmente e control ta worde amplia cu Departamento di Salubridad Publico y Cuerpo Policial.
Diamars mainta e team di control forma pa Departamento Economico (DEZHI), Cuerpo Policial (KPA) y Departamento di Salubridad Publico (DVG) a haci varios control na diferente supermercado den Oranjestad y Dakota.
E control a tuma lugar riba prijs di productonan cu ta forma parti di e canasta basico., tambe a controla e parti higiëna y sanidad di e establecimientonan y si e lugar tin tur e permisonan necesario na ordo regla pa nan por opera. A constata cu un supermercado na Dakota, no tabata tin su papelnan na ordo, como tambe no tabata cumpli cu e exigencianan di sanidad.
E departamentonan concerni a tuma e decisión y a será e supermercado pa 48 ora, pa esnan encarga pone e supermercado den bon condición, cumpli cu sanidad y regla nan permisonan necesario.
Otro supermercado na Playa Pabao tambe a worde controla y varios productonan cu nan fecha a vence mester a worde saca y destrui y e doñonan a worde atendí seriamente pa autoridadnan, e control ta sigui y e establecimiento cu no cumpli lo ricibi sanción, como tambe pa garantisa cu e supermercadonan ta cumpli cu e prijsnan maximo stipula pa gobierno pa locual ta e productonan di canasta basico, pa tin na ordo y vigente e kaarchie berde, tin e lugar limpi y higienico y cu e permisonan di operacion ta na ordo.
E maneho di control ta continua di parti ministerio di Finansa, Asuntonan Economico y Cultura pa garantisa cu e consumidor ta worde ofreci productonan na bon prijs y calidad.


text:
Aruba Ports Authority tabata tin un 2017 exitoso pa cual nan ta masha agradecido na tur nan partnernan cu a contribui pa yega na surpasa e cantidad di bishitantenan crucero ricibi en comparacion cu 2016 y añanan anterior.
Na final di 2017 e total di turistanan crucero cu Aruba a ricibi tabata 792.403 abordo di 352 barco cu a yega waf di Aruba. Esaki ta un 17% mas cu e cifra di 2016 cual tabata 656.043. Por mira tambe cu e cantidad di barconan cu a yega Aruba den 2017 a crece un poco mas compara cu 2016 ora cu a ricibi 307 barco. Maske tin cu remarca cu barconan ta birando hopi mas grandi cu antes pero cu hopi mas turista crucero abordo.
Na luna di december APA hunto cu su partnernan a celebra e hecho cu a ricibi e di 700 mil turista crucero, cual ta prome biaha cu ta logra e hecho aki. Manera indica lo sigui traha pa mantene e “milestone” aki den 2018 tambe.
Den luna di December cinco (5) barco di RoyalCaribbean a yega haf di Aruba treciendo mas cu 16 mil turista den un solo luna. E siguiente partner importante tabata e barco nan Princes Cruises cu un poco mas di 10 mil turista y Celebrity cu rond di 9 mil, pa loke ta luna di December. Y sin lubida riba Carnival Cruises cu durante henter e aña a bini cu casi 50 barco crucero.
E luna cu mas turista crucero e barconan a trece den haf di Aruba tabata November, ora cu a ricibi 104.242 bishitante. E otro luna mas druk tabata Maart cu 99.769 bishitante crucero abordo di e 41 barconan crucero cu a yega Aruba.
Aña 2018
E proyeccionnan pa 2018 ta mustra cu e esfuersonan hacidoordi APA, ATA, Ministerio di Turismo y demas partnernan lo sigui duna resultado, cu aumento den e cantidad di bishitantenan cu lo yega den e 332 barconan cu lo mara den haf di Aruba. y surpasando un bes mas e cantidad di 700.000 turista crucero.
Gerencia di APA ta hopi entusiasma cu resultado di e esfuersonan grandi cu a bin ta wordo haci pa atrae mas turista crucero pa Aruba. Den cuadro di esaki ta trahando duro pa finalisa cu e proyecto di embeyecimento di e cara di Aruba, cu ta e haf crucero na Playa.
Den 2017 APA a ricibi 352 barco crucero cu 700 mil turista crucero
Aruba Ports Authority tabata tin un 2017 exitoso pa cual nan ta masha agradecido na tur nan partnernan cu a contribui pa yega na surpasa e cantidad di bishitantenan crucero ricibi en comparacion cu 2016 y añanan anterior.


text:
E sorteo di e weganan di 4 cifra, cu ta tuma luga live na Telearuba, ta brinda tremendo chens pa gana premionan hopi grandi. Na comienso di juni e sorteo di Zodiac di anochi a conose un ganado di Afl. 250.000,-.
Juan a cumpra Afl. 10,- na e numbernan di suerte, 8324 cu signo Cancer, na Jenny’s Lottery. Ganando asina e tremendo suma di 250 mil florin. Pa su majan mes mes e la presenta na Lotto pa buska e premio. Lotto ta felicita e Juan cu e gran premio aki.
Lotto, e loteria di Aruba tin diferente wega; Catochi, Big 4, 1-OFF, Zodiac, Wega di Number Korsou di Lotto, Lotto di Dia, Lotto 5, Mini Mega y su Mega Plus y e weganan di Raspa y Gana. Awo bo por cumpra e weganan di Lotto online tambe. Cumprando Lotto bo ta contribui na deporte riba nos isla. E meta ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.
Zodiac ta parti tremendo premio di 250 mil florin
E sorteo di e weganan di 4 cifra, cu ta tuma luga live na Telearuba, ta brinda tremendo chens pa gana premionan hopi grandi. Na comienso di juni e sorteo di Zodiac di anochi a conose un ganado di Afl. 250.000,-.


text:
Willemstad – Dia 14 di novèmber ta Dia Mundial di Diabétis. E tema di e aña aki ta “Muhé i diabétis- nos derechi pa un futuro salú.” Manera nos sa, diabétis 2 ta e tipo di diabétis ku mas nos ta mira den nos komunidat.
Diabétis ta subi e riesgo pa malesa di kurason, e sistema vaskular, pèrdida di bista, pèrdida di pia i hasta dialises. Nos ta mira ku serka hende muhé e riesgo ta mas grandi pa haña e malesa diabétis. P'esei tambe ta duna mas atenshon na salú di hende muhé. Mas e hende muhé kuida pa evitá e malesa aki, mas grandi e efekto riba salú lo ta. Paso su famia tambe lo bira konsiente ku nan mester kuida nan salú.
Segun un rapòrt di Volksgezondheid Instituut Curaçao (VIC), kasi un (1) riba kada dies (10) hende den nos komunidat tin diabétis. Esaki ta nifiká ku kasi 10.813 persona ta sufri di e malesa aki. Nos ta konstatá ku na aña 2011 tabatin 7.9% i na 2016 el a bira 9,3 % di nos poblashon ku diabétis. Minister Camelia -Römer ta mustra ku tur hende mester bira mas konsiente di kon biba salú pa tin un kalidat di bida relativamente haltu.
Esaki ta posibel si e pashènt di diabétis ta kuida dor di tene su mes na su remedinan i e dieta preskribí pe, kombiná ku moveshon pa stimulá e sirkulashon di sanger. Minister a indiká tambe ku e meta i reto mas grandi ta pa kambia nos manera di biba ku malesa pa esun di un bida salú.
Den kuadro di e vishon di “wellness” ta pone énfasis riba mantenshon di un bida salú i ta urgí tur hende pa kuida nan kurpa mas tantu.
Lo tin un aktividat djamars atardi na plasa Brion entre 5 or pa 6 or. Lo saka potrèt i esaki lo keda manda internashonalmente. Bin forma parti na e grupo pa forma e lèternan “WDD” (World Diabetes Day). Bin na tempu pa bo haña bo t- shirt pa por partisipá!
Minister Camelia -Römer ta deseá tur hende un dia di reflekshon riba nan salu, ku deseo pa ban kuida nos mes i nos hendenan mas mihó kontra malesa di diabétis.


text:
Transishon
E proyekto HNO ta konsistí di diferente parti, entre otro transishon. Transishon ta e proseso di diseño di e organisashon di un hòspital nobo, e kolaborashon i sinkronisashon ku e ambiente i e traspaso di e empleadonan pa HNO. Riba e página aki ta splika kiko e transishon pa Hòspital Nobo Otrobanda ta enserá dor di kontestá algun preguntanan habrí.
Ken?
Tur tres partido Gobièrnu, USONA i SEHOS ta hunga un ròl importante den e transishon. USONA i SEHOS tin representashon den e tim di maneho di transishon i tur tres partido ta apuntá un of mas lider pa e diferente proyektonan òf kolaborador di proyekto pa e transishon. E tres partidonan konhuntamente ta hasi tantu e parti di maneho komo esun operashonal di e transishon. Gobièrnu tin un ròl importante den realisashon di e kondishonnan di transishon. Ku Gobièrnu ke men e diferente ministerionan. E Ministerio di Salubridat, Medio Ambiente i Naturalesa (GMN) ta hunga un ròl prinsipal den esaki. Tambe e otro partidonan, manera e sektor di kuido, organisashon di pashènt, SVB, sindikato i otronan ta importante de e trayekto di transishon.
Kiko?
E transishon ta konsistí di tres parti:
1) Diseño di e organisashon.
2) Kolaborashon i sinkronisashon ku e ambiente (prinsipalmente e otro organisashonnan di kuido).
3) Ekipá e empleadonan.
Dikon?
HNO ta bira un organisashon kompletamente nobo. Tur empleado di SEHOS ta pasa pa HNO. E transishon ta enserá e diseño di e organisashon nobo di e hòspital. Banda di esaki ta pertenesé tambe training i kurso pa tur hende. Ta invertí tambe den e kolaborashon i sinkronisashon ku e otro organisashonnan den kuido, tantu e promé liña, e di dos liña komo e sektor di kuido. Aki e pashènt i su siguridat ta para sentral.
Kon?
E pashènt i su siguridat ta para sentral. Un aspekto importante durante e transishon ta kultura – desaroyo di komportashon i kambio. E tim di maneho ta hunga un ròl krusial. Komunikashon tambe ta esensial durante e transishon.
Pa ki temporada?
E liña prinsipal pa e planifiká transishon ta e planifikashon di konstrukshon di HNO. Den kareda di 2018 HNO lo bira kompletamente operashonal. A adaptá e planifikashon di e trayekto di transishon na esaki; e transishon na HNO a start medio 2015 i lo kontinuá te ku algun luna despues ku inougurá e hòspital.
Unda?
Pa ehekutá e trayekto di transishon ku éksito a reservá un lugá kaminda e kultura nobo di HNO lo ta visibel, kaminda parsialmente e parti físiko di HNO ta keda simulá, kaminda e transishon ta haña realse: e “House of Change”.
Den e House of Change ta traha parti di HNO, di moda ku e empleadonan ku ta bin traha i hende ku ta interesá pa sa mas di HNO , por ehèmpel pashènt i bishitantenan di e hòspital, por eksperensiá e práktika.
E training i kursonan ta tuma lugá den e House of Change.
Di e forma aki e empleadonan ta sali for di nan situashon aktual di trabou diario i nan por dirigí nan mes kompletamente riba HNO i nan situashon nobo. Di e forma aki nan por imaginá nan mes mihó i eksperensiá kon e situashon nobo lo bira, ku ta hasi e efekto di training i kurso mas grandi. Lo establesé e House of Change den e ala nort di Colon na Otrobanda. Esaki ta alkansabel na pia for di SEHOS i tin bista riba e tereno di konstrukshon di HNO.


text:
Provishonnan adishonal pa tur empleado públiko i esnan ku tin un status igual
Introdukshon
Gobièrnu a disidí ku e gastunan médiko di empleadonan públiko i esnan ku tin status igual na empleado públiko den futuro lo resorta bou di ordenansa di lei di Seguro Básiko pa gastunan di malesa (P.B. 2013,no. 3, konosí komo BVZ) huntu ku provishonnan adishonal. E provishonnan adishonal pa gastunan di malesa lo keda pone den un “landsbesluit” ku ta atendé medidanan general (Landsbesluit h.a.m.). Na momentu ku empleadonan públiko i esnan ku status igual drenta BVZ, e areglo ku ta atendé gastunan di kompensashon, trato i kuido médiko di empleado públiko (P.B. 1986, no. 165) i e areglo ku ta atendé kompensashon di gastunan médiko di penshonadonan di gobièrnu (P.B. 1975, no.249, asina yama FZOG) lo no ta na vigor mas i e “landsbesluit h.a.m.” ku ta regla e provishonnan adishonal di gastunan médiko lo drenta na vigor.
SVB lo ehekutá e areglonan aki. Pa e lei di BVZ, Inspekshon di Impuesto ta enkargá ku kalkulashon di e prima i Ontvanger ta esun enkargá ku kobransa di esaki.
Ken ta bini na remarke pa e provishonnan adishonal ?
- Esnan aktivo ku derecho :
- Empleadonan públiko i nan famia.
- Personal den enseñansa partikular i nan famia
- Esnan ku un status igual na empleado públiko i nan famia, basta nan dunadó di trabou a anunsiá esaki eksplísitamente.
- Ministernan, miembronan di parlamento i nan famia.
- Tur otro personal: pa tur otro trahadó ku riba desishon dje outoridat kompetente e lei ta aplikabel.
- Esnan inaktivo ku derecho :
- Penshonadonan di gobièrnu i nan famia; esakinan ta:
- Eks-empleado di gobièrnu, eks-personal di enseñansa partikular, eks personal di un instansia ku tin un status igual na empleado di gobièrnu i eks-trahado ku keda retirá dor di aplikashon di “VUT-regeling”, òf ora alkansá e edat pa baha ku penshun manera ta stipulá den e lei ku ta regla penshun di empleadonan di gobièrnu.
- Eks-sekretario di estado, eks-minister òf minister plenipotensiario, eks-parlamentario ku a haña retiro pa motibu di a yega e edat pa baha ku penshun manera ta stipulá den lei, ku Kòrsou komo “standplaats”.
- Eks-gezaghebber di teritorio insular di Kòrsou, eks-diputado di teritorio insular di Kòrsou i eks-miembro di konseho insular di Kòrsou.
- E biuda/biudo òf wèrfano di e personanan ariba indiká
- Eks-trahado ku durante ku e tabata aktivo komo trahadó a keda retirá pa motibunan médiko (afgekeurd)
- Eks-trahado ku a haña un aksidente bou di ora di trabou i e aksidente na trabou a ser aprobá.
Derechonan di e personanan inaktivo ta kaduká si e persona enkuestion permanesé mas ku un aña kompletu den eksterior pues for di pais Kòrsou.
Miembronan di famia
Bou di miembronan di famia ku ta bin na remarke pa e provishonnan adishonal ta:
- Yunan menor di edat, ku no ta òf tabata kasá.
- Yunan mayor di edat, ku no ta òf tabata kasá pa kua e mayor ta risibí kompensashon.
- Yunan di kriansa menor di edat di esnan ku tin derechi basta e yunan no ta kasá òf tabata kasá i basta ku e yunan ta kai kompletamente bou di su gastunan. Tambe yunan di kriansa mayor di edat ku no ta kasá òf tabata kasá pa kua e mayor ta risibí kompensashon.
Provishonnan adishonal
E provishonnan adishonal pa esnan aktivo ku derecho ta:
- Kuido dental adishonal riba BVZ, ku un areglo di “voorschot” te ku un máksimo di NAf 3.000,- pa aña pa e asegurado prinsipal i su famia. E “voorschot” ta ser duna sin kobra interes i despues ta kobra esnan ku ta responsabel.
- Estadia i kuido den hospital; klas 1 i 2 dependiendo di e skal di salario ku ta aplikabel.
- Gastunan di parto i kuido despues di parto referí na e diferente
- Kuido na kas: bou di kua mester komprondé kuido pa famia ku ta ser duná dor di organisashon enkargá ku esaki. Esaki ta sosodé riba petishon di e dòkter ku ta trata e asegurado despues di a haña apoderashon aprobá adelantá dor di e konsehero médiko di SVB.
- Brel i lèns pa e trahadó ku un entrada anual te ku NAf 12.000,-, ta paga un suma máksimo di NAf 110,- pa montura i glas blanku konforme e resèpt kada dos aña. Pa trahadó ku un entrada anual riba NAf 12.000,-, ta paga gastunan te un máksimo di NAf 200,- pa montura i glasnan blanku konforme resèpt kada dos aña. No ta kubri gastunan di glasnan di kolo.
- Miembronan di famia ku ta biba huntu tin derechi riba pago di gastunan di ticket (ida i buèlta), si e asegurado keda mas ku dos luna den eksterior pa motibunan médiko.
- Den kaso di fayesimentu debí na un aksidente bou di ora di trabou ta kubri gastunan di entiero te un máksimo di shete mil florin.
Provishonnan adishonal pa esnan inaktivo ku derecho ta: kuido den hospital den klas 2, konforme nan areglo di salario.
Kuido den hospital
Pa personal aktivo ku derecho ta konta:
- Aseguradonan den skal 6 te ku skal 9 (konforme nan areglo di salario) i nan miembronan di famia tin derecho riba klas 2 (tweede klas) den hospital.
- Aseguradonan den skal 10 i mas ariba (konforme nan areglo di salario) i nan miembronan di famia tin derecho riba klas 1 (eerste klas) den hospital.
Pa personal inaktivo ku derecho ta konta :
Kuido den hospital den klas 2 basta ku nan momentu di nan retiru nan tabata den skal 6 of mas haltu konforme nan areglo di salario i nan famia.
Gastunan relashoná ku provishonnan adishonal
Gastunan médiko di e provishonnan adishonal ta pa kuenta di e outoridat/dunadó di trabou.
Aksidente di trabou
Si un trahadó haña un aksidente durante ora di trabou, e hefe di e departamentu tin ku traha un rapòrt di e aksidente ku mester entregá na e konsehero médiko di SVB. Despues di investigashon i estudio di e aksidente, e konsehero médiko por aprobá òf desaprobá loke a sosodé komo un aksidente na trabou. Den kaso ku aprobá e kaso komo un aksidente na trabou e persona enkuestion ta bin na remarke pa e provishonnan adishonal komo “bedrijfsongeval”.
Restitushon (tegemoetkoming)
Den kaso ku a paga pa provishonnan adishonal por bin na remarke pa restitushon si determiná ku enbèrdat e gastunan ne momentu ei mester a ser hasi. Restitushon ta konforme tarifanan di SVB. Mester hasi petishon pa restitushon por eskrito ku resibunan original i relato médiko mester keda entregá na SVB, denter di un aña, pero no mas lat ku un aña i 3 luna despues ku tratamentu a tuma lugá.
Areglo di Gunstgave
Na momentu ku e Landsbesluit h.a.m. ku ta regla medidanan general drenta na vigor e areglo di gunstgave ta stòp di eksistí. Pa kaba di atendé atministrativamente ta duna un periodo transitorio di 5 aña. Den e 5 añanan aki e trahadó ku a haña tratamentu médiko promé ku e lei a bin na vigor por hasi petishon pa restitushon di e 10% di kontribushon propio ku nan a hasi. Esaki ta nifiká si ku esnan ku a duna kuido mester entregá nan deklarashon denter di 2 aña manera lei ta stipulá.
Pa mas informashon
Si bo bira malu den eksterior por tuma kontakto ku departamentu di “Medische Uitzending” via mail: medicalreferral@svbcur.org i telefon: 434-4300, 434-4000 òf 522 54 54.
Si tin mas pregunta riba e provishonnan adishonal, tuma kontakto ku SVB via (5999) 434-4000. Riba nos website (www.svbcur.org) ta haña informashon amplio di leinan i areglonan ku SVB ta ehekutá.
N.B. No por atkerí ningun derecho legal for di kontenido di e foyeto akí.
Sociale Verzekeringsbank
Pater Euwensweg 9
Tel: (5999) 434-4000
Fax: (5999) 462-6536
Email: svb@svbcur.org
Website: www.svbcur.org


text:
Huidige artikelen
zaterdag 31 maart 2018 - Diamars awo Departamento di Impuesto no tin servicio di caha na e oficinanan den districto
Por haci pago online of acudi na oficina principal na Camacuri
ORANJESTAD – Departamento di Impuesto ta participa cu diamars awo, dia 3 di april, no tin servicio di caha na su oficinanan den districto. Pues e clientenan no lo por haci pago di impuesto na Noord, Paradera, Santa Cruz, Savaneta y San Nicolas. Esaki debi na 'upgrading' necesario di e sistema digital.
Departamento di Impuesto ta recomenda su clientenan pa haci pago online – via banco – of por acudi na e oficina principal na Camacuri.
Diaranson tur servicio den districto lo continua manera custumber.
Masha danki di antemano pa e bon cooperacion.
Gerencia di Departamento di Impuesto
31 di maart 2018


text:
Limita di come demasiado caloria y corta den e diversidad di e dieet cu e fin di baha di peson boluntariamente, ta un comportamento cu ta pone den risico e salud di nos wesonan. E clave di specialistanan pa fortalece e sistema di nos wesonan.
E magnitud di e expansion di osteoporosis ta alarmante. Na nivel mundial, e malesa aki ta afecta 1 di cada 3 muhe di entre 60 y 70 aña y na 2 di cada 3 di esunnan riba 80 aña. Na Argentina ta wordo calcula cu 1 di cada 4 muhe post menopausa tin e tendencia, den por lo menos un area di su skelet.
“Esaki ta un malesa cu por afecta cualkier persona di cualkier edad, aunke por observa cu mas frecuencia muhenan di mas di 45 aña y mas cu tur, di mas di 65 aña. E ta un di e malesanan mas comun den e poblacion femenino, post menopausa”, Maria Elena Torresani, experto den nutricion y directora di e estudio di Specialista den Nutricion Clinico di e Universidad di Buenos Aires.
“Personanan cu ta core risico tambe, ta esunnan cu ta hopi delega, esunnan cu ta tuma, durante un periodo largo cierto tipo di remedinan, esunnan cu tin antecedente familiar y esun cu ta consumi masha poco calcium durante periodonan largo, esunnan cu ta huma of ta bebe alcohol of koffie di mas”, el a amplia.
E miho forma pa preveni osteoporosis ta pa medio di e cuidado di salud di e weso henter bo bida. E recomendacion di expertonan ta pa tuma, un promedio di 1000 mg di calcium y 600 unidad di vitamina D durante e bida adulto.
Osteoporosis ta un afeccion silencioso cu no ta presenta su sintomanan. E manifestacionnan clinico ta presenta den etapanan avansa y den hopi caso, e diagnostico ta yega laat. E principal sintomanan ta dolornan di weso (vooral den e zona di e lomba), fractura door di impactonan leve y reduccion di estatura causa door di e colapsonan di bo columna vertebral.
Den e contexto aki, specialistanan ta corda ariba e importancia di realisa estudionan di control pa logra detecta osteoporosis na tempo y cuminsa cu e tratamento oportuno. E fracturanan ta e principal complicacion cu e malesa ta causa: e perdida di densidad mineral den e wesonan ta haci’e mas vulnerabel pa fractura, incluso durante actividadnan rutinario manera cana, keda para of baña.
Aunke hopi cuminda ta contene calcium, e productonan lacteo ta e fuente mas sustancial. E incorporacion na e dieet di yoghurt, lechi y keshi (light of di contenido abao di sodium) ta un medida senciyo y cu un efectividad halto pa e cuido di e wesonan.
Según un estudio realisa pa e Centro de Estudios de Nutrición Infantil (CESNI) mas di e mita di e poblacion no ta consumi porcionnan di lacteo recomenda. E resultado di e investigacion ta duna cu 2 di cada 3 adulto no ta ingeri e dos porcionnan diario di productonan lacteo recomenda (65% di e grupo entre 19 y 30 aña y 69 % di e grupo entre 31 y 65 aña).
Expertonan ta puntualisa e risico di exclui productonan lacteo di e dieet: “Tin evidencia di cu a patron vegano extremo ta asocia cu e deficit di calcium y vitamina D, ambos nutrientenan critico pa e salud di e wesonan, y personana cu ta practica e tipo di dieetnan aki ta core risico di mas grandi di sufri di fracturanan”, Katz a splica. Pa proteha e salud di e wesonan ta importante pa come e porcion husto di proteina, ni di mas ni di menos”.


text:
Trupial
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Trupial (Icterus icterus) ta un espesie di para ku ta biba na Suit Amerika i Islanan ABC. Ta "para nashonal" di Venezuela.
Deskripshon[editá | editá fuente]
Trupial su kabes ta pretu; hala ta pretu ku strepi blanku; sobrá di e kurpa ta oraño. Largura ta di 17 pa 24 sèntimeter. Su yunan tin koló mas kla, kasi hel.
Trupial ta habitá areanan seku: sabana, mondi, ets. Nan ta kome insekto, tur sorto di fruta i webu di otro para. Tambe a yega di siñalá trupialnan ta ataká i kome puïtu di galiña na Parke Tropikal na novèmber 2007.
Trupial ta hasi doño di nèshi di otro para of traha su mes nèshi den kadushi. Nan ta defendé nan teritorio vigorosamente kontra intruso.


text:
Caya Ernesto Petronia, Oranjestad: Diadomingo algo pasa di 9’or y15 di anochi, polis ta wordo manda cu urgencia un poco panort di Topcar, pa motibo cu un auto a dal un peaton.
Na yegada nan ta bin topa cu e adicto ambulante mihor conoci como Italiano, e tabata herida, cu kap hundo na cabes y su pia robes seriamente fractura. E victima tabata na tino y tabata keha di hopi dolor.
E chauffeur di un Kia Rio Berde tabata bayendo direccion nort y a dal e Italiano, e italiano tabata tin un garoshi di Supermercado cune y e garoshi a bay dal contra un auto cu tabata biniendo di direccion contrario.
Personal di ambulance hopi liher a prepara e victima y cu urgencia a transporte pa hospital.
E caminda di Caya Ernesto Petronia a keda pa basta rato cera, pa specialista di trafico haci mas investigacion.
E chauffeur di e Kia Rio, despues di a haci test di alcohol na e sitio a wordo hiba warda di polis Noord, pa mas investigacion, despues cu departamento di trafico a caba na e sitio, nan a bay warda di polis noord pa atende cu e chauffeur di e Kia Rio.


text:
Kralendijk – E temporada di brui 2017 a yega na un fin hopi eksitoso. Grásias parsialmente na e generosidat di kompanianan i individualnan ku a adoptá un nèshi di turtuga di laman, un total final di 11.930 yu di turtuga a alkansá laman sano i salvo!
Diputado CIcilia i Gezaghebber Rijna a hasi apertura di karnaval 2018
Kralendijk – Diputado Edsel Cicilia i Gezaghebber Edison Rijna a hasi apertura di Karnaval 2018. Diputado i Gezaghebbber tabata kompañá pa Klave komishon di Karnaval i ku tur e embahadornan di Karnaval.
Buki ‘Un Fin Pa Kachpin’ Ta Drenta Tur Skol Basiko!
Kralendijk – ‘Un fin pa Kachipin’ ta un buki skibí pa Merly Augusta kende ta outor di diferente buki, entre otro Yomi ke bai fèlt, Chiku Chimpansé, Kiko tin? Rima tin, Saya ku Djèki, Bedei mi, E biahe largu di Piskechi, i T’ami ta Bòchi Blòblò.
A Kuminsá Investigá Kousa Di Kandela Riba Toubot Indusbank
Kralendijk – Ayera e toubot Indusbank a pega kandela na altura di WEB na Hato. Mañan ta kuminsá investigá e kousa di e kandela aki.
Proyekto pa suministrá data spesífiko na OLB via CBS ta siguí!
Kralendijk- Kolekshon i suministrashon di data ta un tarea spesífiko di Ofisina Sentral di Statistik (CBS), Resientemente diputado Hubert Martis a reuní ku sr. Knuf di CBStokante di esaki.
‘Inspirá akshon, tuma akshon’
Kralendijk - Aktualmente tur aña rònt mundu 8,8 mion hende ta muri di kanser, di kua kasi mitar na edat hóben: entre 30 i 69 aña.
Ofisina Sentral Di Bode Renobá
Kralendijk – Karel Boekhoudt, e empleado ku mas aña di servisio komo bode na e departamentu pa Asuntunan Fasilitario, huntu ku diputado Hubert Martis a habri porta di e ofisina sentral pa bode despues ku esaki a haña un remodelashon.
Pronto Renobashon Di Wafnan Di Playa Ta Bai Kuminsá
Kralendijk - For di febrüari te ku sèptèmber ta bai renobá e wafnan di Playa rigurosamente. Aworó por trata karga mihó i di un manera mas simpel i barkunan krusero por mara mas seif.
Resepshon Di Aña Nobo Di Gezaghebber Ta Djaweps Awó
Kralendijk – Manera ta e tradishon, tur aña gezaghebber ta ofresé un resepshon na pueblo di Boneiru den kua e ta duna un bríndis na komunidat pa habri aña den kua e ta dirigí su mes na esnan presente ku su mensahe i deseonan pa e aña ku a habri.
Transmisor Nobo Pa Trans World Radio Shine 800am
Kralendijk - Djamars den oranan di atardi tabatin apertura di un transmisor nobo pa Trans World Radio Shine 8oo riba frekuensia 800am.
Delegashon Di Komishon Fiho Di Parlamentu Hulandes A Jega Boneiru
Kralendijk – Djadomingo den oranan di atardi a yega Boneiru un delegashon di e Komishon Fiho pa Relashonnan den Reino di parlamentu hulandes enkabesá pa Alexander Pechtold.


text:
ORANJESTAD- Kiwanis Club of Aruba y Cruz Cora Aruba ta invita un y tur pa su proximo sesion informativo di e campaña “No Sconde Mas” cu den e ultimo lunanan a bishita San Nicolas, Brazil y Noord. E anochi ta un oportunidad pa siña for di profesionalnan riba e tema di abuso di mucha y conoce e señalnan con pa reconoce esaki y ki pasonan pa tuma. E panel aki ta consisti di Dr. Louise Rafael-Croes, Sra. Janine Rodriguez y Comisario Trudy Hassell. Cada un ta aporta na e topico for di un angulo diferente, esta como dokter di mucha, trahador social y polis. Tur ta experiencia abuso di mucha diariamente. Hunto como team nan ta presenta “Con pa reconoce señalnan di abuso y kico pa haci?”
Fechanan di di charla pa oktober:
16 di oktober Centro di Bario Playa Pabou
30 di oktober Piedra Plat Entertainment Center
Ban sostene hunto tur esunnan cu ta vulnerabel den nos comunidad y cu no tin voz of sosten optimal. Atende un charla, pa hunto nos yuda!
ORANJESTAD - Ayera nochi den oranan di marduga, pa 1 or di mainta Warda Costa a intercepta un boto despues di a detecta esaki den e awanan territorial di Aruba. A bai hasi un control riba e barcu pero esaki a purba di huí. A logra para e boto despues di usa diferente táctica. Abordo ta tin 4 persona di nacionalidat Colombiano. A discubrí bastante kilo di droga. Cantidat i sorto di droga no ta conosí ahinda. A bin un bon cooperashon entre Kustsurveillance, KPA, Unit Georganiseerde Criminaliteit i Ministerio Publiko. KPA ta sigi cu e investigacion.
ORANJESTAD – “Mi ta sigura di un bon reputacion na Raad van Advies, unda cu aki tambe mi tabata den servicio di gobierno di Aruba. Eynan mi a traha pa interes di Aruba. Esaki mientras cu esaki no semper tabata di acuerdo cu e gabinete na mando”Asina miembro nobo pa Aruba di e colegio di supervision financiero CAFT Helen van der Wal a sigura NoticiaCla diabierna. Aki el a sigura e portal aki cu e ta independiente unda cu e traha, y ademas a admiti tambe cu interes di gobierno anterior no semper tabata na interes di pais Aruba.
ORANJESTAD – E curpa di e dos personanan ilegal cu autoridad a localisa diasabra mainta na Santana di Cacho, a keda identifica. Asina NoticiaCla a confirma pa su fuentenan dialuna. Un di nan a spula yega tera, y e otro tabata drief ainda den awa. Ambos diasabra no tabatin ningun tipo di identificacion riba nan. Pero ya caba nan a keda identifica. Ademas NoticiaCla a confirma cu na tur, te cu awor, autoridad a logra gara y detene 7 persona, cu ta 4 mas cu inicialmente polis a raporta diasabra. E investigacion mientrastanto ta continua riba e caso lamentable di diasabra marduga/mainta.
ORANJESTAD – Den un anuncio di sorpresa pa hopi hende, conocido comerciante Ernst Mohamed a anuncia su retiro como president di Camara di Comercio. Motibonan cu el a duna durante un evento social na KVK diabierna atardi laat, tabata personal. Mas specifico, cu e mester su tempo completo pa lanta un negoshi nobo proximamente. A gradici miembronan di su famia y di board pa e sosten cu el a haya. No a bisa ken ta reemplaza Mohamed, pero mas sigur lo ta e directiva y e vice presidente.
ORANJESTAD - Hospital dr Horacio E. Oduber hospital no ta reconoce mayoria ponencia di dr Roel Jonkhoff, y mes momento ta sigura cuido pa tur pashent di oncologia. Asina e hospital ta bisa den un comunicado diabierna atardi. Segun e comunicado, Dr. Horacio E. Oduber Hospital a tuma nota di e ponencianan duna ultimo dianan di dr. Jonkhoff den medionan di comunicacion encuanto e cuido oncologico na Aruba.
ORANJESTAD – ‘Te cu awor tin indicacion serio cu e maneho di (ex director Robert) Henriquez tabatin efectonan hopi negativo pa NV Elmar y tabata principal causante di e problemanan laboral den Elmar’. Asina Hunta di Comisario di e compania di utilidad a bisa den un comunicado. Mientras cu a yega na un acuerdo cu e ex director di , e hunta di comisario, a sigura cu e investigacion ta sigui. E investigacion cu a cuminsa riba Henriquez su forma di traha, debi cu tabatin ‘varios keho riba su persona y/of maneho, como tambe pa motibo di inquietud laboral cu tabatin’, y ta enfatisa cu esaki tabata pa añas caba.


text:
Huidige artikelen
donderdag 26 januari 2017 - Por acudi na Oficina di gobierno na Noord pa yena e formulario di inkomstenbelasting 2015
Lo duna ayudo te cu dia 31 di januari
ORANJESTAD – Departamento di Impuesto ta recorda su clientenan cu e campaña pa brinda asistencia pa cu yenamento di e formulario di declaracion (aangiftebiljet) di inkomstenbelasting 2015 ta continua e siman aki y ta sigui te cu dia 31 di januari. Tur cliente cu ta cumpli cu e condicionnan pa ricibi ayudo ta bon bini. Acudi awor, no tin mester di haci un cita.
Kendenan por participa?
1. Tur persona soltero cu tin un entrada bruto di no mas cu Afl. 75.000,-;
2. Tur persona casa cu – hunto - tin entrada bruto di no mas cu Afl. 150.000,-.
No por brinda ayudo na esnan cu tin un empresa propio of cu ta traha riba nan mes.
Na unda lo duna ayudo?
Trece documento
Departamento di Impuesto ta pidi su clientenan pa trece e formulario di declaracion hunto cu tur comprobante necesario relaciona cu entrada y gasto, tanto na Aruba como den exterior.
Gerencia di Departamento di Impuesto
26 di januari 2017


text:
Prome Minister Evelyn Wever-Croes:
ORANJESTAD (AAN): Directie Financiën siman pasa e entrega e cuenta anual di pais Aruba pa aña 2017. Esaki ta e ultimo cuenta anual cu ta cay bou di auspicio di Gabinete Eman II di AVP cu ta indica con nan a gasta e fondonan durante e aña. Prome Minister Evelyn Wever-Croes a relata loke Directie Financiën a indica den e cuenta anual aki.
Directie Financiën a cuminsa ta indica cu e deficit a sali na 117 miyon florin cua ta hopi mas halto cu e norma cu e mester tabata cu ta 25 miyon florin. Esaki ta 92 miyon florin mas. Den percentahe e deficit lo mester tawata 0,5% pero el a sali 2,4%. Esaki a causa cu e debe a yega 4197 miyon florin na aña 2017 cu ta 86.8% di nos GDP.
E informacion aki di e Cuenta Anual 2017, Prome Minister a duna di conoce cu ta confirma e situacion financiero preocupante cu Gabinete Wever-Croes a hereda. Un situacion preocupante na unda e Gobierno actual a bin ta encontra cifranan irealistico. Un deficit cu mester tabata na 25 miyon florin pero a wordo laga na 117 miyon florin ta motibo pa preocupa cu a duna motibo pa kico Gobierno actual mester a tuma e pasonan doloroso pero firme pa soluciona e problemanan financiero di nos pais y coregi e rumbo cu nos pais tabata aden. Pasonan pa gana e credibilidad financiero bek di nos pais.
Directie Financiën a indica cu a gasta mas di loke cu a wordo presupuesta. Mita di e 117 miyon florin aki a bay na gastonan di personal adicional cu e gobierno anterior a tuma den curso di aña di eleccion. Tambe a indica un gasto enorme na huurmento di MFA cua tabata desicionnan financiero sumamente iresponsabel cu e gobierno di AVP mes no a tene cuenta cu ne den nan presupuesto. Tambe tabatin e gasto di mercadeo y propaganda na unda tambe a wordo gasta sumamente hopi especialmente den temporada di eleccion. Na aña 2013, Gabinete Eman a haci mescos.
Prome Minister a duna di conoce cu awo e Cuenta Anual 2017 ta bay Contraloria General di Aruba (Algemene Rekenkamer) na unda lo haci un investigacion riba e cuenta anual pa aña 2017 cu ta cay bou di e Gobierno di AVP.
“Lo bay investiga si e desicionnan tuma door di Gabinete Eman a surpasa y cu cuanto placa y si esaki ta legitimo. Lo investiga si a tuma hende den servicio, regala contractnan pa campaña pa gana voto, cua ta un acto ilegal cu consecuencia cu lo sigui un investigacion penal. Gobernantenan no por biba pensa cu nan ta abusa di fondo di pueblo pa cumpra voto pa purba influencia un eleccion y sali liber di esaki”.
Despues e Cuenta Anual ta bay Parlamento pa debati riba dje despues cu e resultadonan di Contraloria General indica si tabata tin actonan ilegal of no. Si tur e desicionnan cu a wordo tuma ta hustifica cu pruebanan, Gobierno e ora ey lo tuma e pasonan necesario.
“Aruba awo tin un Parlamento y Gobierno diferente cu ta tuma esaki na serio y despues cu e raport bin for di Contraloria general lo dicidi locual nos lo mester haci y tuma e pasonan penal si ta necesario”, Prome Minister Evelyn Wever-Croes a expresa.


text:
Den opinion di Sindicato STA
ORANJESTAD (AAN): Directiva di STA a tene un reunion cu minister di Labor, tambe minister Plenipotenciario Sr. Guillfred Besaril. Esaki tabata un reunion bastante fructifero, segun Sr. Diego de Cuba.
Sr. de Cuba a bisa cu nan a premira tur e explosionnan cu tur e problemanan social cu tin ariba Aruba y nan a delinea tambe kico nan pensamentonan ta pa cu e maneho cu sindicato STA lo desea cu lo mester wordo hiba y e cambionan cu mester wordo trece den leynan laboral.
Un di e puntonan cu a pone hopi atencion ariba dje, ta e pida caminda cu na Aruba, mayoria di sector ta trahando 45 pa 48 ora pa siman of mas. Pero esaki mester bay pone un liña straight, caminda den tur sector, tur hende lo traha 40 ora pa siman.
Mas di 40 ora mester wordo considera como overtime. Esaki mester sosode, pero cu e salario mester wordo manteni. Esaki ta implica toch un aumento den e uurloon. Pero practicamente bo salario ta keda mescos, segun Sr. Diego de Cuba.
Problema di uitzendbureanan
Un otro punto tabata e problema di e uitzendbureaunan aki na Aruba. Si mira cuanto uitzendbureau tin actualmente aki na Aruba, esaki pais Aruba no tin mester di dje. Tur compania grandi mester tin nan departamento di Recursonan Humano cu mester por atende cu e screening di e personanan aki.
Leynan ta bisa tambe, cu despues di dos luna di proeftijd ta bay den servicio permanente. STA lo kier wak un cambio drastico y si ta posibel, elimina tur uitzendbureau aki na Aruba. E fenomeno di uitzendbureau a crece masha hopi mes den e NVnan di gobierno.
Mester cuminsa na companianan estatal prome. Ruim op de boel eyden, ya cu si mester di hende pa traha den servicio permanente, pakico ta keda wanta un hende di un uitzendbureau den servicio. Esaki kiermen cu e compania mester di e persona ey.
Ley ta bisa cu durante e temporada halto, bo por uza den horeca, den airport tambe, part-timers, pero aworakinan part-timer a bira un desaster ariba e pais aki. Y uitzendbureau tambe a bira un virus. Esaki no mester.
Pero mester cuminsa na frena e fenomeno aki di uitzendbureau y trata di clean up e companianan estatal, pasobra e no ta prudente pa keda yena companianan estatal cu hendenan di uitzendbureau.
Un hende cu servicio permanente tin mas siguransa ariba su futuro. E por haci un lening, e tin hopi mas siguridad den su futuro Y manera cu e ta awo, mester cambia e sistema aki radicalmente.
Ontheffing
Tambe a papia ariba e fenomeno di ontheffing y STA a vocifera na e minister cu STA ta hopi contento cu el a pone un paro eynan. Esaki ta desastroso pa bo pais y ta keda fomenta cheap labor. Esey ta un decision kisas hopi comerciante, lo no ta keda mucho contento cu e minister. Pero mester compronde cu nos no tin mas espacio. Y si kier bay drecha cos, drecha den cas prome.
E situacion di hendenan cu ta den onderstand, con por bay practica e her-, bij- of omscholing pa reintegra nan den e proceso laboral, cual ta un vision hopi strak cu e minister actual tin y e ta bay pe tambe.
Aruba tin hende pa traha. No por ta asina cu aworaki Aruba ta conta cu 8 pa 9% di hendenan cu ta sin trabao. Ta papiando di hendenan adulto/grandi. Y den e parti hubenil, di entre 18 pa 23 aña tin un desempleo di casi 25%.
Aruba tin den horeca, cu si coy e organogram di e hotelnan aki y bay busca yiunan di tera cu ta ocupa un posicion halto, lo mester busca vergrootglas segun de Cuba. E ta sigui bisa e ora e pakico tin un EPI anto?
Aruba tin bon scolnan na Aruba y tin studiantenan cu ta capas cu ora nan termina nan estudio pa nan cumpli cu nan funcion aki y a bira tempo pa gobierno bin cu ley pa proteha nos hendenan.
E situacion di companianan cu ta bin cu consultant di afo. Esaki tambe ta un fenomeno cu mester par’e di biaha. Esaki no ta bon pa nos pais. Nos divisanan ta bay afo y Aruba su economia no a probecha di esaki.
Tin hopi cos cu a discuti cu e minister di Labor y un di e puntonan cu minister a trece dilanti ta unda kier bay cu e clase obrero na Aruba. Mester conscientisa y educa nan, duna mas curso na pia di trabao. Conscientisa nan di e situacion actual y ki rumbo kier bay berdaderamente, segun Sr. Diego de Cuba, di sindicato STA.


text:
Dialuna prome cu 5 or di mainta habitantenan di Papilon 51 a bati alarma ora nan a mira cu nan cas ta den kima por completo.Un
Brandweer a scapa cas di kima completo
Brandweer a scapa cas di kima completo
Posted by 24ora on Monday, April 16, 2018
bon pida di mondi tabata na candela y algun auto para den mondi tambe a pega candela caba. Brandweer den algun minuut a presenta pa paga e candela prome cu cas bisiña haya daño. Aparentemente e candela ta uno intencional. Polis y Brandweer tin e caso bou investigacion.


text:
Pronóstiko
Pronóstiko di tempu pa Kòrsou i bisindario bálido te djasabra mainta 06:00 o.l, 2 di yüni 2018.
Kompilá: djabièrnè 1 di yüni 2018, 05:00 o.l. (09:00 UTC)
Tempu: Leve te parsialmente nublá i wer lo ta seku.
Temperatura máksimo lo alkansá 32 ºC i temperatura mínimo 26 ºC.
Solo ta sali 06:10 i ta baha 18:57 o.l.
Bientu: For di un direkshon ost i moderá te basta fuerte; forsa 4 te 5 (20 te 39 km/ora, 11 te 21 nudo). Debesenkuando fuerte te posiblemente duru den ráfaga; forsa 6 te 7 (40 te 61 km/ora, 22 te 33 nudo).
Situashon general: Ta spera ku awe un tempu seku lo kontinuá. Den e próksimo fin di siman sinembargo, un shelu un poko mas faborabel pa formashon di nubia, lo trese kuné un posibilidat chikí pa un desaroyo di áwaseru. Di otro un banda, e fluho di bientu lo bira mas fuerte, tambe durante e wikènt ku ta sigui.
Kondishon di laman: Moderá en general ku altura di ola entre 1 i 2 meter (3 pa 7 pia).
Sistemanan signifikante di wer tropikal: Ningun. Awe, 1 di yüni, temporada di orkan ta kuminsá ofisialmente. Manera ta kustumber, Servisio Meteorológiko Kòrsou lo monitoreá tur disturbio ku por forma menasa pa nos isla i, den kaso ku esei ta nesesario, lo emití atvertensia pa pueblo di Kòrsou. E nòmbernan ku a ser reservá pa e tormentanan tropikal i orkan di e aña aki ta: Alberto, Beryl, Chris, Debby, Ernesto, Florence, Gordon, Hélène, Isaac, Joyce, Kirk, Leslie, Michael, Nadine, Oscar, Patty, Raphael, Sara, Tony, Valerie i William.
Fenómeno spesial:Ningun .
Pèrspektiva te djadumingu mainta: Parsial te brevemente hopi nubla ku un poko áwaseru.
Meteorólogo: Figueroa
E próksimo boletin di tempu lo wòrdu publiká djabièrnè 11:00 o.l. (15a:00 UTC).


text:
WILLEMSTAD.- Ayera despues di un periodo di preparashon i kampaña ku a inisiá for di luna di òktober, e 45 kandidatonan a konosé resultado preliminar dje 21 asientonan den Parlamento Hubenil.
E 21 hóben parlamentarionan segun sekuensia di resultado final ta: Jason Scholtz (1775), Kirina Hoijer (279), Juensly Anita (251), Timothy Woods (250), Fergino Brownbill (212), Zairich Mauricia (152), Joshting Streden (144), Izaira Morillo (143), Shurienne Merien (134), Tabitha Manuela (123), Nasyanne Sheri (120), Thyciana Jansen (112) , Thyandro Mauris Maal (106), Vanesca Antoine (105), Shaidrulino Mutueel (103), Jada Costa Suares (100), Kevin Eustatie (100), Aymar Arnhem (94), Samuel Linas (92), Judith Herrera (83), Jeanske Soleanna (66).
Segun representantenan di bos di hubentut, Jason Scholtz ku a keda na promé lugá a kibra rèkòrt ku e historia di Parlamento hubenil a yega di konosé.
Djárason awor lo konosé e resultado final di e elekshon despues ku a bolbe kontrolá e resultadonan.
E hóbennan awor lo bai kuminsá ku preparashonnan intensivo pa asina representá hóbennan di Kòrsou den parlamento hubenil durante un periodo di dos aña.
Jason Scholtz a kibra rèkòrt den historia di Hóben Goberná ku 1775 voto
WILLEMSTAD.- Ayera despues di un periodo di preparashon i kampaña ku a inisiá for di luna di òktober, e 45 kandidatonan a konosé resultado preliminar dje 21 asientonan den Parlamento Hubenil.


text:
ABO tambe por yuda promoshoná Kòrsou na New York e fin di siman akí!
WILLEMSTAD- 24 di yanüari 2017 –Ofisina di Turismo di Kòrsou (CTB) ta bai partisipá próksimamente na e New York Times Travel Show ku lo tuma lugá di 27 pa 29 di yanüari 2017. New York Times Travel Show ta un di e èksponan turístiko mas importante di Norteamérika; su públiko ta úniko, ku representante di e merkadonan di turismo mas importante na mundu, manera Áfrika, Asia, Australia, e region Pasífiko Sur, Canada, Karibe, Europa, Mexico, Sentroamérika, Suramérika i Estádos Unídos.
Mas di 500 ekspositor for di mas di 150 pais ta partisipá na e èkspo akí, inkluyendo algun ofisina di turismo nashonal i internashonal, destinashon, liña di krusero, tour operator, hotèl/resòrt i otro kompanianan ligá na biahamentu. Ademas, e Travel Show ta risibí mas di 6.000 profeshonal di sektor turístiko, mas di 600 profeshonal di medionan di komunikashon i mas di 15.000 konsumidó.
Despues di e éksito ku Kòrsou tabatin na 2016 ku e brelnan di realidat virtual (VR goggles) i di a risibí e premio pa e stènt di mas kreativo na e èkspo, CTB ta preparando pa otro tremendo aktividat interaktivo e aña aki.
Na e stènt di Kòrsou, ta bai krea un ‘Mosaiko di Kòrsou’, un imágen di 2,4 m x 1,7 m di nos famoso Handelskade. E mosaiko lo konsistí di un kantidat di potrèt ku personanan individual lo saka e fin di siman aki i publiká riba nan kuenta públiko di Instagram ku e hashtag #RightNowInCuracao.
CTB ke invitá bo pa yuda krea e imágen promoshonal úniko akí.
Esei ta bai di e siguiente manera:
- Saka un potrèt di bo mes òf di bo ambiente na Kòrsou
- Subi e potrèt riba bo Instagram i ‘follow’ nos na @CuracaoTB entre djabièrnè 27 di yanüari pa djadumingu 29 di yanüari 2017.
- Tag #RightNowInCuracao
E potrèt ku bo manda lo aparesé riba e imágen promoshonal di Kòrsou, pa mustra New York kiko ta pasando ‘Right Now’ (Awor Aki) na Kòrsou. Djadumingu dia 29 di yanüari 2017, lo presentá e mosaiko kompleto i definitivo na final di e New York Times Travel Show. Unabes ku e evento ta tras di lomba, lo manda e mosaiko Kòrsou.
Djòin CTB i mustra New York kiko ta pasando ‘Right Now in Curaçao’!